
B.D.Nr:8536 1963. 6.21 
ISTEN VÁLASZT AKAR ADNI A KÉRDÉSEKRE 


Higgyetek, és ne legyen bennetek kételkedés, mert a magasból felhangzó szavam igaz, és 
minden beteljesedik, amit mondtam. Higgyétek el, hogy értelmetek nem tud a bölcsesség mélysé- 
gébe behatolni, és amit én adok az is akkor válik érthetővé, amikor eljön az ideje. 

Többször megismételtem, hogy érettségi fokotoknak megfelelően oktatlak. Ezt a fokot ti 
bármikor megemelhetitek. Az emberek, vagy a túlvilági lények kérdéseire is rajtatok keresztül vála- 
szolok. De a Teremtés és a Megváltó Terv legmélyebb felismeréseit csak egy nagyon magas fokú 
lelki érettség stádiumában kaphatjátok, mert akkor már minden érthető, az is, ami most még kétel- 
kedést okozna. 

Tőlem csak a legtisztább igazság származhat. El kell ismernetek, hogy Szellemem által ma- 
gam munkálkodom bennetek. Erre a folyamatra már a Földön jártamkor is utaltam. Engem pedig 
nem állíthattok oda mint hazugot, mert minden igazság én vagyok 

A teremtés folyamatairól akkor lehet oktatni benneteket, amikor elértétek a tökéletességet. 
Ha már előzőleg is kaptatok ismeretet, akkor folyton kérdéseket tesztek. Ezt akarom elérni, mert 
annál többet közölhetek, minél inkább foglalkoztatnak gondolatilag a kérdések, amelyekre egyedül 
csak én tudok válaszolni. Gondolataitokat állandóan ösztönzöm, hogy mindig mélyebbre hatoljatok 
a teremtés titkaiba, mert ezt szeretném megadni nektek. De ahhoz, hogy határtalanul megajándé- 
kozhassalak, szükség van a ti erre vonatkozó kívánságaitokra. 

Mert ekkor olyan tudást adhatok, amely értelemszerűen olyan területeket érint, amelyek nem 
magyarázhatók. Mert minél mélyebb az igazságnak megfelelő ismeret, annál nagyobb lesz a vilá- 
gosság, és ekkor már mindörökké nem ijedtek meg a sötétségtől. 

Minduntalan arra szólítalak hogy kérdezzetek, hogy a válaszon keresztül felismerjétek sze- 
retetemet, amely minden kérést teljesíteni akar. Mert amint kérdeztek, és választ vártok - megnyit- 
játok szíveteket. Ez azt is jelenti, hogy nekem okot szolgáltattok, hogy bennetek lakást vegyek, és ti 
kapcsolatban akartok lenni velem. Én pedig csak erre várok, hogy korlátlanul kioszthassam ke- 
gyelmi adományaimat. 

Így a tévedésekről is állandóan felvilágosítalak, mert ezek romlásba viszik a lelket. Magam 
világosítom meg gondolkodásotokat, és majd akaratom szerint tesztek, és eljártok a tévedések ellen. 
Mert a tévedések a végidőben iszonyatos zűrzavart okoznak. Az emberek inkább elfogadják a téve- 
dést mint az igazságot, és nem hagyják magukat meggyőzni az igazságról. Ezzel ellenfelem terü- 
letén a sötétben maradnak, és nem találnak ki belőle. 

Nektek, akik szavaimat kapjátok, feladatul adom, hogy a tévedések ellen küzdjetek. Ismé- 
telten állítsátok szembe vele az igazságot, amely elfogadható lesz minden jóakaratú ember számára. 
Én mindig mellettetek leszek, hogy helyesen gondolkodjatok és cselekedjetek - hogy ott beszélje- 
tek, ahol ezt megkívánom tőletek. Ti szabadon felajánlottátok szolgálataitokat, és én elfogadtam. 
Most is akaratom szerint tevékenykedtek, ezért azzal a feladattal is megbízhatlak, hogy mindig az 
igazságot terjesszétek, és küzdjetek a tévedések ellen. Minden úgy kerül elétek, hogy érzelmileg re- 
agáltok rá, és ezt az érzelmet én váltom ki belőletek. Tehát gondolataitokat úgy kormányozom, 
hogy az a rátok bízott feladatot szolgálja. 

Ellenfelem alattomosan és furfangosan dolgozik. Én ellene munkálkodom, és felfedem 
ösztönzéseit. Csak az emberen múlik, hogy hallgat-e rám, és szavaimnak hitelt ad. Viszont a tiszta 
igazságot csak a szeretet ismeri fel. Ahol a szeretet hiányzik, ott kevés eredmény várható. Ennek 
ellenére az ellenfelemről meg kell mondani az embereknek az igazságot. A világosság angyalának 
álcázza magát, és nem szégyenli nevemet is igénybe venni - hogy megtéveszthesse, és olyan útra 
vonja az embereket, amely veszedelmes. Ha az emberek idejében fel nem ismerik, és vissza nem 
fordulnak - szakadékba vezet. Forduljatok hozzám, és ha a tiszta igazságot kéritek, én mindig segít- 
ségetekre leszek. 

Amen. 


B.D.Nr. 6674. 1956.10.22. 
REJTÉLYES JELENSÉGEK 1. 


Gondoljátok meg, hogy a végidőben éltek. Ekkor az is érthető lesz, ellenfelem megragad 
minden eszközt, hogy megakadályozza az emberiség visszatérését hozzám. Ezért nagy zűrzavart 
hoz létre, az emberek gondolkodásmódját hamis vágányokra akarja terelni. Az igazság elérését 
minden eszközzel akadályozza, vakfényeket gyújt, és ahol csak teheti sötétséget teremt, nehogy 
megtaláljátok az utat, amely hozzám, és világosságomhoz vezet. Ti, akik az én lobogóm alá állta- 
tok, nem tagadhatjátok, hogy a végidőben éltek. Ellenfelem követői ezt tagadják, tehát felfogásuk- 
ban már hozzá tartoznak. Fáradozásai, hogy elsötétítse szellemüket, nem a követőinek szólnak, bár 
azokat is próbálja megtartani. 

Akiket már elveszített általam, azokat vissza akarja szerezni. Ehhez minden eszköz jó neki. 

Az azonosan gondolkodó kabátja alatt próbál megtéveszteni. Azt akarja elérni, hogy eltá- 
volodjanak a teljes igazságtól, és elfogadják az ő igazságnak álcázott téveszméjét. Ti emberek a 
végidőben valamennyien számolhattok erőteljes hatásaival. Ezért óvatosnak kell lenni, és ne en- 
gedjétek magatokat megtéveszteni a hamis fényektől. 

Ez minden amit a rejtélyes jelenségekről mondani akarok. Ti túl sok figyelmet szenteltek 
mindannak, ami zűrzavarba juttat. Kérdéseket dob fel, kételyeket és vitákat okoz - és mégis tovább- 
ra 15 minden rejtély marad. Talán azt hiszitek, nekem szükségem van ilyesmire, hogy megnyilvá- 
nulhassak? 

Való igaz, megragadok minden lehetőséget, ahol megnyilatkozhatok - de akkor emberi 
edényt választok, ahova kiönthetem Szent Szellememet. Akkor magam, vagy a világosság lényei 
beszélnek ama edényen keresztül az emberekhez. Amit ÉN beszélek, mindig komoly figyelmezte- 
tés, hogy távolodjanak el a világtól, formálódjanak szeretetté. Szeretettel betöltött szívbe vezethes- 
sem be az igazságot - Örök Megváltó Tervemet - hogy aztán helyes ismeret legyen bennük. 

Az igazi gyermek megelégszik azzal amit az Atyja mond, akaratát mindig teljesíti, mert ak- 
kor jut üdvösségre. De nektek miért van arra kedvetek, hogy olyan kapcsolatokat létesítsetek, olyan 
ismereteket szerezzetek, amely lelketek üdvössége szempontjából lényegtelen? Minden ilyenfajta 
kívánság az ellenfél sugallata! Ti pedig készségesen rendelkezésére álltok! Kívánságaitokat kinyil- 
vánítjátok amikor a Mindenség erőit hívjátok - AMELYEKRŐL NEM TUDJÁTOK , HOGY MI- 
LYEN ÚRNAK SZOLGÁLNAK!!! 

Járjátok az egyszerű utat: kapcsolódjatok a szeretet által hozzám, kérjetek engem, hogy ma- 
gyarázatot adjak - és megkapjátok. 

De ne szólítsatok meg ismeretlen lényeket, mert ellenfelem alattomosan játszik, nem riad 
vissza hogy felhasználja JÉZUS nevemet! Az utolsó időben minden eszközzel dolgozik! Ezért óv- 
lak már régen ettől az időtől, amikor "HAMIS KRISZTUSOK" és "hamis próféták" sürgölődnek. 
Sohase feledjétek, hogy a végidőben éltek, hogy ellenfelem megbízásából maguk az emberek vég- 
zik el a Pusztítás Művét! Örök Megváltó Tervemben ennek a Földnek a pusztulása az emberek aka- 
rata miatt megy végbe! 

Soha ne feledjétek, hogy próféták és látnokok által ezt a végső ítéletet folyton meghirdet- 
tem! Ahogy egyik nap követi a másikat, úgy következik be ez is! 

Ezt a biztosan bekövetkező dolgot akarja az ellenfelem úgy beállítani, hogy ne higgyétek el. 
Meg akar téveszteni, követeivel bebeszéli nektek, hogy a pusztulást fel lehet tartóztatni, a Földet 
meg lehet óvni! Azt a hitet akarja ébreszteni, hogy "ISTEN KÖVETEI" vannak munkában, hogy 
megakadályozzák a pusztulást! Minden az Örökkévaló Terv szerint megy. Ti emberek csak a lel- 
ketek érettségére törekedjetek. Ezt pedig csak a szeretet által éritek el, az akaratomnak megfelelő 
élettel, bensőséges kapcsolatban velem! Akkor világosságban jártok - nem figyeltek a megtévesztő 
vak fényekre. 

Amen. 


B.D.Nr.6675. ; 1956.10.23. 
REJTÉLYES JELENSÉGEK 2. 


Az emberek tulajdonsága, hogy a szemüket afelé irányítják, ami megérinti testi érzékszer- 
vüket. Ezzel szemben minden mellett elmennek, ami lelküket felemelné. Ez szintén ellenfelem be- 
folyása, mert célul tűzte maga elé, hogy minden fénysugarat távol tart a lélektől, és állandóan vas- 
tagítja körülötte a burkot. Ehhez a test engedelmes beleegyezését adta. 

Az embereknek - ha komolyan veszik a célt, a lelki érettséget - már ezért is el kellene gon- 
dolkodniuk mindenféle testi örömön és élvezeten. 

De ilyen meggondolásokat az emberek nem szívesen tesznek, és ha utasítást kapnak rá, nem 
szívesen engedelmeskednek. A korszak végéig már nagyon rövid az idő és ha valaki eredményt 
akar, akkor szokatlan segédeszközöket kell használnia. Eszközöket, amelyek az ember gondolatait 
olyan irányba terelik, amely irányba nem akar menni. Nekem bőven állnak rendelkezésemre ilyen 
eszközök, a különféle szükségállapotok, sorscsapások, vagy váratlan események formájában, ame- 
lyek mind alkalmasak, hogy visszavegyék a testi kívánságokat, és az ember anélkül hogy erre kény- 
szerítve lenne, megnyíljon a lelki behatásokra. 

De titokzatos jelenségekhez biztos nem nyúlok amiatt, hogy az ember önmagába térését el- 
érjem. Az ilyen dolgok nem alkalmasak rá, hogy az ember szellemben növekedjen. Arra sokkal al- 
kalmasabb, hogy kutatásra ösztönözzenek. Az ember értelmének adnak táplálékot, de nem a lelké- 
nek. Ellenfelem ilyen eszközökkel dolgozik. 

Ezzel olyan emberekre is hatást gyakorol, akik már kapcsolatba léptek a szellemi világgal, 
de akik "csodára" várnak - tehát a gondolataik még bőven a Földre irányulnak! Bár az ilyenfajta je- 
lenségek ezeknek nem ártnak, mert iránymutatóként engem vesznek tekintetbe. De ellenfelem mé- 
gis sok embert nyer a maga számára, mert nagyobb tér jut az értelmi tevékenység részére, hogy 
ezeket a jelenségeket megmagyarázza. Én soha nem hatok úgy az emberekre, hogy fokozott értelmi 
tevékenységre ösztönözzem őket! Én az embereknek világosságot akarok vinni, és nem megoldha- 
tatlan problémákat! 

Amikor szokatlan, földön kívüli jelenségekről van szó, ezeket ellenfelem teszi elétek, mint 
megoldhatatlan problémát. A Föld napjainak a végén teszi ezt, hogy zűrzavart okozzon. Olyan ha- 
tást gyakorol a neki engedelmes emberekre, hogy megszületnek ezek a dolgok, amelyek bár földi 
anyagúak, de mégis talányosak, és amelyeket szintén az ember gondolkodásának félrevezetésére 
használ. Akit az ilyen jelenségek elvakítanak, az nem ismeri az örök Rend törvényeit. Azokat, 
amelyek változás nélkül fennmaradnak, mert egyedül ezek garantálják a szellemi rész továbbfejlő- 
dését. Ami belőlem indul - tehát ami isteni eredetű - az mindig világosság, és világosságot ad azok- 
nak, akik ezt kérik. De ami mindig magyarázat nélkül marad - ami csak megszámlálhatatlan felté- 
telezésre ad alkalmat - az ellenfelemtől való. Neki szintén nagy hatalma van, de csak akkor, ha az 
emberek viselkedése és beállítottsága ezt megerősíti. Akkor látható módon is megnyilvánulhat, 
fantomokat varázsolhat elő - de ezek csak sátáni akaratának következményei. 

Az én eszközeim mások, amelyeket a vég előtt felhasználok, hogy lelkeket nyerjek. Azok 
nem korlátozzák az emberek szabad akaratát. Az ellenfelem célja, hogy talányos jelenségekkel az 
embereket egyfajta gondolatmenetre kényszerítse. Ezzel elveszi az akarat szabadságát. Bár a kény- 
szer nem sikerül neki, de az emberek inkább hallgatnak rá, mint arra a halk hangra, amelyen ke- 


resztül én szólok hozzájuk. 
Amen. 


B.D.Nr.7205. 1958.11.10. 
SZOKATLAN JELENSÉGEK 
Teljesen hagyatkozzatok rám, hogy helyes oktatást kapjatok, amikor hozzám fordultok fel- 


világosításért. Ezt gondolatilag is megérzitek - azaz már gondolataitok is az igazság talaján mozog- 
nak - mert az igazságot keresitek. Tehát már megérzésszetrűen is a helyes úton lesztek, akkor is, ha 


látszatra tisztázatlan problémával foglalkoztok. Ez azoknak az előjoga, akik velem, az Örök Iga- 
zsággal kapcsolódnak, mert benső visszautasítást éreznek, amint téves gondolatanyag éri őket. 

A végidőben igen sok szokatlan jelenséggel kell számolnotok. Ezeket a jelenségeket saját 
megítélésetek szerint beszámíthatjátok nekem is, és ellenfelemnek is. Hogy megnyerje áldozatait 
szokatlan módon lép fel, és nektek meg kell tanulnotok a különbségtevést. Soha ne feledjétek el: az 
ő területe a világ, így a világban, és világi cselekvések által jelenik meg. 

De azt se feledjétek, nem létezik hatalom, amely engem, vagy működésemet megakadályoz- 
hatna! Nincs semmi, ami felboríthatná Örök Megváltó Tervemet, melybe be van építve ennek a 
földperiódusnak a vége. Célom mindig az, hogy a mélyben lévő bukott szellemi megváltását létre- 
hozzam. Én valóban tudom, erre mikor érkezett el az igazi időpont. 

Az is biztos, hogy ellenfelem tervei nem mennek párhuzamosan az enyémekkel. Nem törek- 
szik arra amire én - a bukottak megsegítésére. Egyedül arra gondol, hogy hatástalanná tegye a ter- 
veimet. Szeretné azokat keresztezni - szeretne engem legyőzni - de ez örökké nem sikerül neki. A 
legkülönfélébb módon hajtja kísérletezésre az embereket, hogy a teremtményeket elpusztítsa. Azt 
hiszi, ezáltal a megkötött szellemit felszabadíthatja, és megnyerheti. El akarja hitetni az emberek- 
kel, hogy nincs veszély, nem kell figyelni. Ezzel a tudatos lelki munkát akarja megakadályozni 
azoknál, akik az idők jeleit látva erre szánják magukat. Nagy furfanggal dolgozik, zűrzavart teremt, 
amely elfogja azokat is, akik nem akarnak hozzá tartozni. 

Reális dolognak látszó bűvészmutatványokat játszik el az emberek előtt, amelyek mindad- 
dig megtartják jelenségszerűségüket, amíg az általa kiválasztott "értelmes" emberek meg nem lát- 
ják. Olyan emberek, akikre az ellenfélnek felfogásuk és gondolkodásmódjuk miatt hatása van. Akik 
szintén nem akarnak hallani a földi periódus befejezéséről. Akik szívesebben megengednek akár- 
milyen eseményt és intézkedést, csak ne kelljen beletörődniük abba az igazságba, amit már sokszor 
meghirdettek. Ezek az emberek felfogásukkal jó rezonanciát teremtenek ellenfelemnek. 

Azt hiszik, hogy jó erők szolgálatába álltak - pedig csak ellenfelem labdájává lettek. Ki- 
használja őket, hogy téves tanítás, és sátáni működés terjesztői legyenek. A végidőben ellenfelem- 
nek nagy a hatalma. Ez nem más, mint az én emberek felé irányuló, szokatlanul nagy kegyelmekben 
gazdag munkálkodásomnak az ellenhatása. Igaz hogy rendkívüli módon munkálkodom, de az em- 
beri érzékszerveket nem érintem természetellenesen! Csöndben tevékenykedem, az emberek szívére 
akarok hatni. 

Ellenfelem azonban az érzékszervekre gyakorol hatást, és az emberek értelmére. Megerősíti 
az embereket a kívánságukban, hogy a Föld pusztulását az utolsó pillanatban meg lehet akadályoz- 
ni. Ellenem dolgozik, és a bejelentéseim ellen. Már ezzel is le lehetne leplezni. Ez arra bizonyíték, 
hogy ki az aki az emberek kedélyvilágát nyugtalanítja, és teszi kérdésessé az általam megjövendölt 
végidőt. Szavam igazság. Eme bejelentéseimet ellenfelem nem képes erejüktől megfosztani, akár- 
milyen furfangosan és ármánykodva jár is el. Az emberek is felismerhetnék, ki az, aki befolyása alá 
akarja vonni őket! Csak vennék felém gondolataikat, hogy megmondhatnám nekik az igazságot! 

Amen. 


B.D.Nr.7043. 1958.2.15. 
SEGÍTSÉG A VILÁGŰRBŐL? 


Földi gyermekeim - ti mind arra vagytok kiválasztva, hogy elérjétek az üdvösség legmaga- 
sabb fokát. Nektek, akik itt a Földön éltek, a legmélyebb mélységen kellett áthaladnotok, mert mint 
ős-teremtésű szellemek ebbe a legmélyebb mélységbe zuhantatok. Nem én száműztelek oda! Most, 
hogy a segítségemmel átdolgoztátok magatokat a legmélyebb sötétségen, most a Földön a legutolsó 
menetet járjátok. A tulajdonképpeni éneteknek már csak a legutolsó akarati próbát kell letennie, ami 
örök sorsotokat eldönti. 

De az akaratnak ez a kipróbálása - épp azoknál a lényeknél akiknek a legmélyebb mélysége- 
ken kellett áthaladni - a korábbi gondolkodásnak és törekvésnek hatalmas változását kell bemutat- 
nia. Biztos, hogy ez magasra is lesz értékelve! Mindez érthetőbbé válik, ha azt is tudjátok, hogy 
egyéb iskolaházaim azoknak a szellemi lényeknek a tartózkodási helye, akik nem buktak annyira 

végtelenül mélyre. Ezért küzdeniük sem kell olyan szokatlanul erősen, hogy ismét a világosság 
szférájába jussanak. 

Tehát ti emberek egykori bukástok miatt szokatlanul meg vagytok terhelve. Ezért kell egy- 
kori éneteknek, a bukott ős-szellemnek ennyire küzdenie. Ha a muszáj-törvényben a lassú emelke- 
dés végbe is ment, a végső akarati próba mégis rendkívüli módon nehéz - de nem kilátástalan! Mert 
a Megváltó Mű kegyelmei minden egykor elbukott ős-szellemnek rendelkezésére állnak! Emellett 
még a világosság lényei is végtelen számban állnak mellettetek, eltelve szeretettel mindent meg- 
tesznek, hogy helyes döntésre segítsenek. Tehát akármennyire nehezek is a földi feltételek, mégis 
teljesíthetők, és akik teljesítik, azoknak a jutalmuk csodálatos! 

Mindez törvényes rendem keretein belül megy végbe. Ezért a világosság lényei sem oszto- 
gathatják kedvük szerint a segítséget, hanem folytonosan akaratommal egyetértésben tevékenyked- 
nek. Ugyanis amint a világosságban vannak, akaratuk már azonos az enyémmel! Tehát az én aka- 
ratom segíti, vagy akadályozza meg őket, hogy a Földön testben élők javára dolgozzanak! Tudno- 
tok kell: a kormányzás az enyém, és akaratom mérvadó minden szellemi lénynél aki nekem szolgál 
- tehát a Világosság Birodalmában él! 

Most már azt is megérthetitek, hogy a világosság lényei nem alkalmaznak semmiféle kény- 
szerítő befolyást - mert az nem felel meg akaratomnak. Én szabad akarati döntést kérek! Nem kény- 
szerítem az embereket arra, hogy elfogadják szavaimat! SZAVAIMAT, amelyek a szabad döntés 
megtételére a legnagyobb segítséget adják, amelyek a szeretetem és kegyelmem bizonyítékai! Nem 
adom hozzájárulásomat, hogy a világosság követei munkálkodásuknál kényszerítő BIZONYÍTÉ- 
KOKAT juttassanak az emberek hez! Ezt nem is tennék meg soha, mert tisztán látják Szeretetem és 
Megváltásom Tervét. Tudják, hogy kényszerrel és bizonyítékkal nem lehet eredményt elérni. 

Viszont bizonyítás lenne, ha az Univerzumból lények közelednének a Föld felé, akik állító- 
lag az én megbízatásomból segítséget hoznak. A földi bajokban csak én tudok segítséget nyújtani - 
de szellemi ínségben hitre kényszerítő módon ez nem mehet végbe. A világosság követei is tudnak 
segítséget nyújtani, de ezért nem fogják magukat látható módon materializálni! Nekik erre nincs 
szükségük! Tudják, hogy ez a szabad akaratot befolyásolná. Az ő segítségük szellemi hatás, ennek 
egyedüli feltétele, hogy kéritek, és megengeditek e hatást! Ez soha nem megy látható módon végbe! 

Ha azt hiszitek, hogy a Földnek és lakóinak szüksége van a szellemvilág segítségére és ol- 
talmára, ha azt hiszitek, hogy a világosság lényei által meg lehetne akadályozni és meg lehetne 
szüntetni a pusztító emberi akarat befolyását - akkor ez a hit segítséget biztosít nektek. 

De ez sohasem megy végbe oly módon, hogy az egyéb világok lakói hoznak segítséget! 
Gondoljátok meg: milyen kicsinek vélitek a ti Isteneteket és Atyátokat, hogy neki ezekre a "csil- 
laglakókra" szüksége van!!! 

Különben is, kik a csillaglakók? Ők is a felfele fejlődés küzdelmei között lévő szellemi lé- 
nyek, akik egyszer - mint teremtményeim - a Világosság Birodalmába jutnak. Ők is folyton azt kí- 
vánják, hogy közelebb kerüljenek Istenhez. DE MINDIG CSAK AMA CSILLAG TERÜLETÉN 
TARTÓZKODHATNAK, ahova szeretetem és bölcsességem helyezte őket! 

Igaz, hogy minden jó lény gondolati sugárzását elvezetheti a mindenségben küzdő szeren- 
csétlen lényekhez. Ez a gondolati sugárzás mint erő érinti ezeket a lényeket. De a lények a területü- 
ket nem hagyhatják el! Erre nincs is szükségük, mert megszámlálhatatlan angyal és világosságbéli 
lény van, akik az egyes csillagokat jól ellátják. Ezenkívül minden egyes csillagnak van egy soha el 
nem múló erőáramlata, és ez az ÉN SZAVAM , amely mindenhol felhangzik! 

Szeretetem kisugárzásának megvan az az ereje, hogy minden egyes lénynek - minden egy- 
kor elbukott ősszellemnek - lehetővé tegye a hozzám való visszatérést! De ha a lény a szavamat 
nem értékeli - nem veszi tekintetbe, és ezzel az ellenállását jelzi - ezt soha erőszakkal meg nem tö- 
röm! Erőszakra az angyalok sem képesek, akkor sem, ha leszállnának a Földre. Hacsak annyira 
nyilvánvalóan hírül nem adnák hogy az én küldötteim, hogy kényszerítő lenne ennek hite - de ez 
sohasem lehet az én akaratom, és hozzájárulásomat se kapja meg soha. 

Mikor ti emberek azt hiszitek, hogy kapcsolatba léphettek más világok lakóival - erről bizo- 
nyítékot is akartok. De ha szellemben felébredtetek volna, már minden bizonyíték nélkül is tudná- 
tok ezt! 


Mivel szellemben még nem ébredtetek fel, teljesen távol vagytok a szellemi törekvésektől, 
nem tudjátok mi a Teremtés célja. Így ezek a "materializációs bizonyítékok" sem visznek el a szel- 
lemi útra, csak földi kutatásokra ösztönöznek. De ezekből szellemben nem nyertek semmit. A vilá- 
gosság lényei ezért nem ismertetik fel magukat, nem adnak olyan "közléseket", amelyek ne állná- 
nak összhangban Megváltó Tervemmel. 

Minden világossággal telített lény, aki az én megbízatásomból azon tevékenykedik, hogy 
nektek segítségetekre legyen a végidőben, ezt mindig a szellemi eredményért teszi. Hogy az embe- 
rek felém, Örök Istenükhöz és Atyjukhoz forduljanak, hogy a Földön elérjék a legmagasabb célt, 
hogy a legnagyobb akarati szabadságban megtegyék az utolsó próbát, hogy újra beléphessenek abba 
az állapotba, amely boldogságot, fényt, erőt, és szabadságot hoz nekik. 

Amen. 


B.D.Nr.6323 1955.7.31. 
A VILÁGTESTEK ELVÁLASZTOTTSÁGA 


A teremtett dolgok között - amelyeket ti emberek a mennybolton mint csillagokat észleltek - 
világméretű távolságok vannak. Olyan távolságok, amelyeket ti nem tudtok elgondolni, és nem is 
tudnátok legyőzni. Minden egyes csillag egy önálló világ, és ezek a világok hermetikusan el vannak 
zárva egymástól. Teljesen különböző az életterük, és a csillagok minősége. A lakóik is ennek meg- 
felelően mind mások. 

Ne higgyétek, hogy alkotó szellemem nem tud sokoldalúan teremteni és alkotni. Ne higy- 
gyétek, hogy a többi csillagon megtalálnátok azokat az életfeltételeket, amelyeket ezen a Földön ta- 
pasztaltok. Hiábavaló vállalkozás lenne, soha nem sikerülne még csak kapcsolatot sem teremteni a 
többi csillaggal - hacsak nem teljesen tiszta szellemi módon. Szellemben lehetne azokból a világok- 
ból is gondolati kapcsolatot létrehozni. De ez kizárólag szellemi felemelkedést szolgál, soha sem 
vonatkoznának az általatok tervezett világi ismeretekre. 

Ti emberek nagy képességeket tudtok kifejleszteni magatokban, alkotók és formálók lehet- 
tek a Földön, környezeteteket mindenféle módon hasznossá tehetitek. A természet erőit ki tudjátok 
kutatni, a magatok számára hasznossá tehetitek. Értelmetek erejével mélyen behatolhattok a termé- 
szeti törvényekbe, és ismereteiteket gyarapíthatjátok. De hatókörötök csak a Föld, és az is marad! 

Ha embertársaitokért minden értelmi ismeretet bevettek - nem marad el az én áldásom. Ek- 
kor ugyanis az én Rendem szerint jártok el. De ebben a Rendben meg is kell maradnotok! Tisztel- 
netek kell a törvényeimet, amelyek határozottan felismerhetők a teremtett dolgokban. Eme törvé- 
nyek közé tartozik az is, hogy a csillagok világmesszeségekbe vannak a Földtől. Ugyancsak törvé- 
nyem, hogy minden egyes csillag el van választva a másiktól. Ezt a sztratoszféra légüres terei jelzik. 
Ezek lehetetlenné teszik az ember tartózkodását ebben a térségben. E tények határozottan jelzik, 
hogy én izoláltalak el bennetek. Bár azt hiszitek, hogy ezeket az "akadályokat" át tudjátok hidalni. 
Az emberek ilyenirányú kísérletei kudarcot vallanak, és elpusztul aki olyan területre merészkedik, 
amelyet én elzártam előletek. 

Mindezzel csak azt igazoljátok, hogy igen gőgös szellemek vagytok, amikor azt hiszitek, 
hogy isteni természettörvényeket tudtok hatástalanná tenni. Azt bizonyítjátok, hogy sem a törvényt, 
sem a törvények alkotóját nem ismeritek el. Azt bizonyítjátok, hogy az emberiség megérett arra, 
hogy a Föld totálisan átalakuljon, mert hiányzik a legfontosabb ismeret: van valaki fölöttetek! Van 
valaki, aki az utolsó szót kimondja! Ti ezt az egyet nem ismeritek el! Különben nem vállalkozná- 
tok olyasmire, ami ennek a Földnek a lakóját nem illeti meg! Azt, hogy olyan világokat tegyetek 
kutatásotok céljává, amelyek örökké elérhetetlenek számotokra! 

Minden egyes csillag a szellemi lények kiérlelődését szolgálja. Ezeknek a lényeknek annyira 
különféle a lelki érettségük, hogy mindegyiknek más-más teremtésre van szüksége. Olyan teremtett 
világokra, amelyeken ti emberek nem tudnátok létezni, és ezért soha nem léphettek kapcsolatba 
ezekkel a világokkal. 

Teremtő Szellemem és teremtő Akaratom valóban nem hozott léte semmit Bölcsességem 
nélkül. Ti emberek pedig soha nem tudjátok kinyomozni, mi van a Föld terein kívül. Csak annyit 

tudtok, hogy számtalan csillag és világ van - mert ez a bizonyosság nincs a lelketek kárára. De min- 


den további ismeretet csak szellemben tárhattok fel. 
Amen. 


B.D.Nr.6065. 1954.9.26. 
A CSILLAGLAKÓK FIZIKAI TALÁLKOZÁSA LEHETETLEN 


Ismeretben csak azt kapjátok meg, ami lelketek javát szolgálja. Amíg velem kapcsolatba 
akartok lenni, addig soha nem pillanthattok olyan területekre, ami lelketek kárát szolgálja, megóv- 
lak bennetek ettől. 

VISZONT A SÁTÁNI ERŐ SEGÍTSÉGÉVEL JOGELLENES ISMERETHEZ JUTHAT- 
TOK! De ekkor már nem tartoztok az enyémekhez, akiket az ellenfél befolyásától megóvhatok! 

Szellemem oktat benneteket, és olyan tudást szereztek, amely a felfelé való fejlődéseteket 
szolgálja. Ezt a tudást megtarthatjátok, és tovább is adhatjátok embertársaitoknak. Általa a helyes 
útra léphettek, és segítségetekre van, hogy világosságot vigyetek a sötétbe. Ez az akaratom. 

Mindig támogatlak, amíg bennetek van az akarat, hogy világosságot terjesszetek. A kapott 
tudás értékesíthető, továbbadható. Hozzátok érkezik minden ami ahhoz kell, hogy egy sötétben 
vándorló lélekben kigyúljon a világosság. Minél több kérdést kaptok, annál gazdagabban gondolok 
rátok, hogy válaszolhassatok ezekre a kérdésekre. Nem maradok néma, amikor egy gyermekem 
kérve kérlel. Csak ajándékozzon meg bizalmával, és nem csalódik. 

Viszont a csupasz kíváncsiságot nem elégítem ki. Nem osztogatok olyan tudást, amire a 
szellemi fejlődésnél nincs szükség. Vannak olyan titkok, amelyeket az emberi értelem nem képes 
megérteni, de amelyeknek a szív oldaláról egész egyszerű a magyarázata. Erre egy példa. Vannak 
olyan természeti törvények, természeti erők, amelyek csak akkor tudnak hatni, ha megvannak hozzá 
bizonyos előfeltételek. Némely ember a fejlett intelligenciájával ki tudja számítani ezeket a feltéte- 
leket, a kívánt hatásokat - és kísérletezik velük. 

Ezáltal a többi ember némelyikének úgy tűnik, mintha ő lenne az ura ezeknek az erőknek. A 
csekélyebb intelligenciájú embereknek az ilyen vállalkozás teljes lehetetlenségnek tűnik - és amit 
az ember nem képes megérteni, azt természetfölötti birodalomba helyezi. Én pedig megengedem 
ezt, mert ilyenkor az ellentmondások feloldására önként, szívesen megteszi a lépéseket a Szellembi- 
rodalom felé - míg ha ajánlják neki, akkor ellenáll. Ennyit a példáról. 

Ahol az értelem továbblépni már nem tud, ott az ember elképzeléseket csinál, és kezdi szá- 
mítgatni a lehetőségeket. De a számításaiba belebonyolódik, és összekeveri a földit a szellemivel - 
pedig ez a kettő mint a víz és az olaj, mindig szétválik. Ezért soha nem lesz képes az ember kap- 
csolatba lépni földönkívüli lényekkel - csak szellemi úton. 

Tehát az ember bármikor kapcsolatba léphet más világ emberével, ha ez szellemi támogatás 
szándékával történik - de ez oly módon soha nem jön létre, hogy az illető világ lakója a Föld- 
lakóval látható módon találkozzon. Ez teljesen lehetetlen, mert minden élőlénynek más-más felté- 
telű a szférája, amelyet szintén az ős-törvény állapít meg. 

Itt is felismerhető a sátáni behatás, amennyiben az emberek gondolkodásmódját igyekszik 
mindjobban összezavarni. Ezáltal azok olyan téves következtetésekre jutnak, amelyek nem emelik 
az ember szellemi törekvéseit. Például a természetfölöttit megpróbálják az értelem érveivel ütköz- 
tetni, a más csillagokon állítólag meglévő élőlények bizonyítását csak tudományosan értékelik, és 
ez nem vezet el arra a hitre, hogy ott szellemi fejlődés, vagy továbbfejlődés megy végbe. 

Az örökkévalóság törvénye alapján a csillagok egymástól szét vannak választva, és így is 
maradnak. A csillagokon a lélek feladata, hogy fejlődjön. Ez a fejlődés teljesen különböző életfel- 
tételek mellett jön létre minden egyes csillagon. Tehát vaskos tévedések az ilyenirányú egyéb kije- 
lentések. 


De gondolkodásra kellene késztessen benneteket az a tény, hogy itt egy szokatlan - ma még 
megmagyarázhatatlan - erő-hatás van az ellenfelem által kihasználva. A fényjelenségek, és a mate- 
rializáció. A végidő jeleihez ez is hozzátartozik, hogy szokatlan erők mozdulnak meg. Ha végig- 
gondoljátok, hogy mi a cél, amire ezt az erőt használják - az rögtön az eredetét is elárulja!!! 

Ellenfelemnek sok hatalma van a végidőben, és ezt a saját javára jól ki is használja. Ha az 
embereknek sikerülne az eddig számukra ismeretlen erőket úgy a saját szolgálatukba állítani, hogy 
ez a felebarátaik javára szolgálna, úgy áldásom lenne a fáradozásaikon! De mivel a céljuk alacsony 
motívációjú, ezért az munkálkodik benne, aki meg akar rontani bennetek. Nem lebbenti fel tevé- 
kenységéről a fátylat. Zűrzavarba dönti az embereket, és megakadályoz sok mindent, ami magyará- 
zatul szolgálna. De az isteni rész, a jó és igaz előlép, nem akarja hogy titokban maradjon a gonosz 
munkálkodása. 

Amen. 


B.D.Nr.7208. 1958.11.16. 
CSILLAGOK EGYMÁS KÖZTI KAPCSOLATA 


Nincs olyan földi-anyagi világ, amelynek lakói tisztán testi módon elhagyhatnák azt a Föl- 
det, amelyen élnek. Elveszítenék az életüket. Teljesen mindegy, hogy ez alatt a Földet, vagy egyéb 
csillagot értetek. A rajta élők szilárd anyagú testet hordoznak, amely a csillag minősége szerint ala- 
kul, annak minőségéhez igazodik. Ezért soha nincs meg az a lehetőség, hogy az egyik csillag lakói 
átmehetnének a másik csillagra - mert nekik mindig csak az a csillag nyújt életlehetőséget, amelyre 
Isten akaratából kerültek. 

De szellemi kapcsolat van a világok között. Ezek mindig csak szellemi célokat szolgálnak. 
Sohasem azt, hogy a mindenkori csillaglakók anyagi előnyöket teremthessenek - ahogy azt az em- 
berek elképzelik! 

A világosság lényeivel létrejöhet szellemi kapcsolat, akik világosságukat minden csillagra 
kisugározhatják. Tehát gondolatilag a földi emberekkel is kapcsolatban állnak, ha azok ezt a kap- 
csolatot maguk is akarják, és megnyílnak a jó sugárzására. Akkor a világosság lényei valóban ad- 
hatnak földi vonatkozásban is tanácsokat. Az emberek minden földi baját megértik, és befolyásukat 
valóban isteni értelemben gyakorolhatják. 

De az, hogy láthatóan megjelenjenek az embereknek, az kivétel marad, egészen különleges 
alkalmakra, és különleges célból! Ezt nem szabad általánosítani, amennyiben tömegesen várhatná- 
tok a lények ilyen fellépését, vagy megjelenésüket biztosra vehetőnek hirdetnétek! 

Ti emberek fontoljátok meg, hogy a végidőben éltek. Gondoljátok meg, hogy mit jelent, 
hogy Isten ellenfele röviddel szabadsága befejezése előtt áll. Gondoljátok meg, hogy ismét meg lesz 
kötözve, és ő tudja, hogy már rövid idő áll a rendelkezésére! Elvakultságában ennek ellenére azt hi- 
szi, hogy hatalmával győz. Ezért nem riad vissza semmitől, hogy kiküzdje vélt győzelmét. Ha az 
emberek ezt tudják, akkor sok-mindent megértenek, ami szokatlanul érintette őket, vagy talányos- 
nak tünt. 

A tudomány sok dolgot felfed. De megmagyarázhatatlan jelenségek elsősorban a tudomá- 
nyon kívüli területeken jelentkeznek, olyan területeken, amit inkább természetfelettinek lehet ne- 
vezni. Az ellenfelem épp ezeket a területeket használja, nehogy hamar lelepleződjön. Hihetővé 
akarja tenni az embereknek, hogy a világosság lényei szólítják meg őket, adják át magukat befolyá- 
suknak. 

Ennek a befolyásnak mindig az lesz a célja, hogy az embereket eltávolítsa az igazságtól. 
Gondolkodásukat tévedésekkel elsötétítse - tehát megakadályozza az Istenhez való visszatérésüket. 
Az emberek gondolatai visszatérnek az anyaghoz, amelyet pedig a földi élet alatt le kell győzni! 

Amit Isten úgy fejez ki, hogy "a közeljövőben várható" vagy "a közeli vég"-gel áll össze- 
függésben, azt ellenfelem nem veszi tudomásul. Ezzel az emberekben hamis reményeket táplál, 
azok közömbösek lesznek a lelkükkel szemben. Pedig a léleknek nagy veszély, hogy a vég bekö- 
vetkeztét előkészület nélkül éli át! Ismét örök időkre elveszhet! Az ellenfél ezen félrevezető kísér- 
letein viszont nem buknak el azok az emberek, akiknek érzékszerveik nem irányulnak a világra! 

Mert Isten felé forduló tekintetük, és igazságot kívánó vágyuk helyes gondolkodást biztosít 
nekik. Ha az ilyen jelenségeket nem is tudják megmagyarázni, életútjukat mélyebben nem érinti. 
Tévedés nélkül járják végig útjukat, folyton a világosság lényeinek oltalma alatt, akik megakadá- 
lyozzák, hogy ellenfelem hatalmat vegyen rajtuk. Mert végső soron az ember akarata a döntő, ho- 
gyan és miként éli az igazságot. 

Amen. 
B.D.Nr.6639. 1956.9.8. 


MIT KELL "VAKFÉNY" ALATT ÉRTENI? 


Az emberek mindjobban eltávolodnak az igazságtól, ezért a szellemi ínség mindig nagyobb 
lesz. Nem lesz már ítélőképességük, a tévedés és hazugság hihetőbb lesz nekik, mint a tiszta iga- 
zság. Az igazság hozzátok vezetése is mindig nehezebb lesz, mert gondolkodástok zűrzavaros an- 
nak befolyásától, aki ellene van minden igazságnak. Isten ellen van, és mindent azért tesz, hogy az 
embereket megtartsa zűrzavaros gondolkodásmódjukban. 

Valóban szellemi káosz lesz. Ha ismét közzé kell tenni az igazságot, úgy ez csak olyan em- 
berek által történhet, akik az igazság világosságát Istentől kapták, és mint a világosság hordozói 
terjesztik. De a világosság hordozói számára is nehéz lesz, hogy visszhangra találjanak, mert ellen- 
erőkkel lesz tele az a terület, ahol munkálkodni akarnak. Mégpedig olymódon, mintha UGYA- 
NAZT képviselnék, de csak azért, hogy azokat is összezavarják, akik hajlandók lennének az igazság 
befogadására. 

Ti emberek nem tudtok képet alkotni magatoknak arról a küzdelemről, ami a végidőben lesz 
a világosság ellen. Az embereknek nem kellene elbukniuk ebben a küzdelemben, mert aki szíve 
mélyéből vágyódik az igazság után, annak valóban nem kell félnie hogy hamisan gondolkodik. Ál- 
landóan felismeri, ha az ellenfél belopódzik a felajánlott szellemi javakba. Azt is felismeri, hol ta- 
lálható az igazság. Csatlakozik az igazság hordozóihoz, és szívesen elfogadja tőlük az Istentől való 
igazságot. 

Az igazság világít, de az nem vakfény! A vakfény alatt mindarra kell gondolni, ami élesen 
felvillanó, olyan mint a szemet érő villámfény - elvakító. Amely után az ember képtelen a helyes 
világosság felismerésére, mert az csak szelíd fényt ad magából, és az jólesően érinti a szemet. 

Gondoljátok meg, hogy Krisztus tanítása milyen egyszerű, szerény, tiszta - és mégis Isten 
szava mennyire erőteljesen jó hatású! Ezzel szemben nézzétek meg az olyan tudósítások hatásait, 
amelyek szellemi eredetet színlelnek: nyugtalanság, feszültség, szenzációhajhászás! Általa az em- 
berek érzéketlenné válnak Krisztus egyszerű tanítása iránt. Figyelmüket mindig arrafelé fordítják, 
ahol szokatlant, izgalmast remélnek látni. E példán keresztül azt is láthatjátok, mit kell vakfény alatt 
érteni. Ez semmiképpen nem hoz áldást az ember lelkének. 

Amikor gondolatban Isten felé fordultok, akkor Isten is gondol rátok. Ennek jó kihatásait 
ismeritek. De amikor a Mindenség erői felé fordultok, akkor a hatást nem tudjátok megítélni. Akkor 
a Mindenségben felvillanó vakfényre is számíthattok, amitől az emberek megzavarodnak. Isten el- 
lenfele ekkor találja meg az alkalmas talajt, ahova leereszkedhet. 

De amíg az embereknek az "isteni szó" helyett olyan táplálékot adnak, amely inkább szól az 
érzékszervekhez, mint a szívhez, addig Isten nincs a dologban! Amikor szenzációkat keresnek, 
vagy színlelnek - amelyeknek semmiféle nemesítő hatása nincs a lélekre - akkor Isten ismét nincs a 
dologban! 

De annál inkább az ellenfelem, aki álarc mögé bújva akarja megnyerni az embereket! Meg- 
rabolja őket a magasságból érkező világosság érzetétől, és Isten tiszta szavától! 

Ijesztő módon sikerül is ez neki mindaddig, amíg az emberek gondolata nem kizárólag Iste- 
né. Amíg a világot azok is hiánytalanul le nem győzik, akik magukat hivatottnak érzik, hogy a vilá- 
got és az embereket megjavítsák. Akik nem elégszenek meg az isteni szeretetfény szelíd fényével, 
hanem az éles villámcikázásokat részesítik előnybe - azok ebbe az éles fénybe könnyen megvakul- 
nak! 

Amen. 

B.D.Nr.8623 1963.9.22. 
AZ ELLENFÉL SZEMFÉNYVESZTÉSEI 


Még nagy kétségek közé kerültök, még sok kérdés merül fel bennetek, mert a végidőben el- 
lenfelem nagy meglepetéseket készít számotokra. Nem riad vissza semmi eszköztől, hogy az iga- 
zságot visszatartsa, és nyugtalanítsa az embereket. Mindent megtesz, hogy eltérítse gondolataitokat 
a lelketeken végzett munkálkodástól. Ezt olyan alattomosan csinálja, hogy ösztönzéseiben a sátáni 
hatást nehéz felismerni. Mindig a világosság ruhájával takarózik. Eljátssza előttetek, hogy megol- 
talmaznak, hogy "föntről" segítség érkezik a földi bajokra. Elhiteti, hogy más csillagok lényei jön- 
nek, akik gondoskodnak az emberekről. Látja jól a földi zűrzavart, és ezt kihasználja a saját céljaira, 
hogy még nagyobb legyen a zűrzavar. 

Megbízásomból számtalan világosságbeli lény áll készenlétbe, hogy nektek embereknek 
megadjanak minden segítséget szellemben és anyagban. De munkálkodásuk tisztán szellemi. Gon- 
dolataitokra hatnak, hozzám, Jézus Krisztushoz vezetnek, úgy irányítják sorsotokat, hogy lelketek- 
nek haszna legyen belőle. Minden bajotokban segítségül hívhatjátok őket - ha velem kapcsolatban 
vagytok. Mert csak ekkor bízhatom meg őket, hogy mellétek álljanak. 

Viszont ezekhez a segélynyújtásokhoz valóban nincs semmi szükség látványos dolgokra. 
Nem közelednek hozzátok úgy, hogy láthatóan megjelennének, vagy olyan tárgyakkal dolgoznának, 
amelyet ti a szemetekkel láthatnátok. A világosság világában, Birodalmam lakóinak nincs szüksé- 
gük látható burokra, hogy akaratomat tetté változtassák. Szellemi lények, akik mindig csak szel- 
lemben hatnak rátok. Ellenfelem másképp hat az emberekre. Elvakítja őket, el akarja hitetni velük, 
hogy természetfeletti lények gondoskodnak a földlakókról. Vazallusait megbízza, hogy látszatfé- 
nyeket villantsanak fel, mert nála az a lényeges, nehogy nekem átadjátok magatokat. Azt akarja, 
hogy ezekhez a lényekhez forduljatok, ezekre bízzátok magatokat! Ezzel az uralmuk alá kerüljetek! 
A végidőben nagy a hatalma, amit valóban jól kihasznál a maga számára. 

Az embereket nem győzöm a könnyen-hívéstől óvni. Amikor elhiszitek, hogy lények közle- 
kednek a többi csillagról a Földre, és valami módon segítséget nyújtanak, akkor előtte gondoljatok 
arra, hogy minden látható csillagon olyan lények laknak, akik még kiérlelődést igényelnek. Ők az 
örök törvényem alapján nem hagyhatják el a nekik kiutalt csillagot, de szellemi kapcsolat fennáll- 
hat. 

De a föld lakói ne keressenek kapcsolatot a többi csillag lakóival - akik szellemben közölni 
akarják magukat - mert nem ismerik a másik csillag lakóinak szellemi fejlettségét! Ezek a lények 
szellemi úton - például médiumon keresztül - küldhetnek üzenetet, de ti ezt nem ellenőrizhetitek, 
hogy igazat mondanak-e. Az ilyen üzeneteket tehát utasítsátok vissza, mint kérdéses valamit. Mert 
ha azt akarjátok, hogy én tanítsalak, az közvetlen módon, vagy Országom lényein keresztül törté- 
nik, akik szintén tőlem kapják a tananyagot amit közölniük kell. Amíg a szellemeket nem tudjátok 
egymástól megkülönböztetni, addig tartsátok távol magatokat a szellemekkel való érintkezéstől! 

Ellenfelem mindig ott kapcsolódik be a dologba, ahol az emberek készségesen megnyitják 
magukat a közlések számára, ami a szellemi világból érkezik. A természetfeletti utáni vágy ellen- 
felemnek már előnyt jelent, mindig kiszolgálja azt aki kér - de sohasem a lelke javára! A végidőben 
azzal is megtéveszti az embereket, hogy maga is materializációhoz nyúl. Egyes emberek szeme lát- 
tára tárgyak jelennek meg, amelyek az anyagban nem léteznek. Azoknak, akik valami szokatlant 
akarnak átélni, mint levegőképződményt mutatja be. Ezzel ellenfelem könnyen befolyásolja őket. 
Ehhez még az a körülmény is társul, hogy maguk az emberek küldenek kísérleti tárgyakat a levegő- 
be. Ezek is láthatóak, mint anyagi tárgyak. Így az emberek már nem tudnak különbséget tenni a lát- 
szat és valóság között. De mindenképpen sátáni eredetű mindkettő. Ez a fajta szellemi világ a Sö- 
tétség Birodalma, ahol az embereket a Sötétség Fejedelme ösztönzi a kísérletezésre. 

Közeledik a vég, és a Sátán szokatlan munkálkodásának is ez az oka. De én szintén szokat- 
lan módon munkálkodom, amennyiben e "munkálkodásról" megkapjátok a tiszta igazságot. Én va- 
lóban hírt adnék arról, ha azok a bizonyos "más csillagok lakói" megbízásomból dolgoznának. De 
ismételten csak azt mondom: "Ne engedjétek magatokat szemfényvesztéssel megzavarni!" Mert az, 

akitől mindez kiindul, nem akar megmenteni, inkább megrontani bennetek. A vég előtt még sok 
mindent átéltek, és hatását követhetitek, csak legyetek figyelmesek, és maradjatok kapcsolatban 
velem. Ekkor megvilágítom gondolkodásotokat, és ti az igazság fényében felismeritek ellenfelemet 
és munkálkodását. 

Amen. 


B.D.Nr.8698. 1963.12.13. 
FELVILÁGOSÍTÁS AZ "UFÓK-RÓL" 


Isteni kinyilatkoztatásaim alapján világosságot kaptok minden területről. Nem marad válasz 
nélkül egy kérdésetek sem, ha a legteljesebb bizalommal elém terjesztitek, hogy adjak felvilágosí- 
tást róla. Ezért ne maradjon semmi magyarázat nélkül, csak kérdezzétek meg tőlem, hogy az iga- 
zságnak megfelelő választ kaphassatok. 

Ismételten kételkedtek abban, lehetnek-e bizonyítékai azon űrhajók létezésének, amelyek 
más csillagokról érkeznek a Földre. Ha komolyan utánajártok ezeknek az állítólagos jelenségeknek, 
meg kell állapítanotok, hogy az állításoknak mindig feltételezés, esetleg önszuggeszció az oka - de 
bizonyítékot nem lehet találni. 

Ennek az a magyarázata, hogy az emberek az ellenfelem hatása alá kerülve áldozatok lettek. 
Az ellenfelem az utóbbi időben a hazugság mellett az ámítás eszközeihez is nyúl - és mivel az em- 
berek szenzációs dolgot akarnak átélni, semmi sem elég fantasztikus nekik, nyúlhat is ilyen eszkö- 
zökhöz! Ezenkívül a teljesen zavaros gondolkodásmód őt segíti. 

Ha az embereknek lennének szellemi ismereteik, tudnák, hogy az egyes csillagok között 
nincs lehetőség összeköttetés teremtésére. Tehát a csillagok lakóinak nincs lehetőségük a maguk te- 
rének elhagyására, hogy más csillagokat megközelítsenek. Ezek teljesen légből kapott dolgok, amit 
így állítanak. Egy ember sem tud bizonyítékot hozni arra, hogy csillaglakókkal került érintkezésbe! 

Viszont ellenfelemnek áldozatául eshetnek! Fantáziájuk által érzékenyek lehetnek a csalá- 
sokra, amelyek ellenfelemtől indulnak ki. De ezek soha nem lehetnek anyagi állománnyal rendelke- 
ző eszközök, mert ellenfelemnek ehhez hiányzik a hatalma, hogy anyagi tárgyakat hozzon létre. 

Ahol pedig valóban anyagi tárgyakról van szó, amelyeket emberek alkottak, azoknak az ere- 
dete az anyagi Földről való. Azon kutatóknak a kísérleti tárgyai ezek, akik fokozottan minden fára- 
dozást magukra vesznek, hogy a Földön kívüli légteret a maguk hatalma alá rendelhessék. Tudatos 
hazugság minden, amit a más csillagokról érkező földönkívüli lényekről terjesztenek. Bizonyítani 
senki sem tudja, hogy ilyen állítólagos "csillaglakóval" beszélt volna. Soha nem áll szellemileg fel- 
ébresztett emberekből az a kör, amely igenlően áll az ilyen jelenségek mellé - mert ezek kimondott 
szolgái ellenfelemnek, akiket a maga céljaira használ. Feltehető mindig, hogy földi kísérleti tár- 
gyakról van szó, amit minden ember megnézhetne. Az ellenfélnek engedelmes embereknek mint 
más csillagokról való tárgyat mutatják be. 

Ismételten hangsúlyozom, hogy nincs kapcsolat az egyes csillagok között, és ennek megvan 
a maga oka. Amikor ti emberek ezekről az állítólagos más csillagokról jövő lényekről azt feltétele- 
zitek, hogy a ti megmentésetekre akarnak a Földre jönni, akkor nekik az én megbízásomból kellene 
tevékenykedniük. Ebből az következik, hogy a kapcsolatot azokkal kellene felvenniük, akik hozzám 
tartoznak, akiket majd a végnél elragadok. Ezt tennék, ha én bíztam volna rájuk ezt a feladatot! Ek- 
kor az enyémek mindig láthatnák a lényeket, és a tárgyakat! De ez soha nem történik meg, mert én 
felvilágosítanám őket erről a tévedésről, és a tiszta igazságot tanítanám. 

Akik elhiszik az ilyen feltételezéseket, nem lehetnek szellemben felébredt emberek. Csak 
földi célokat követnek, és annak hisznek, aki vissza akarja tartani az embereket, hogy bensőséges 
kapcsolatba lépjenek velem. Pedig egyedül ez garantálja nektek a menekülést a Földön, amikor be- 
következik a vég. Higgyétek el, nekem valóban lehetséges, hogy minden embert megvédjek, és a 
földi létének végén őt is elevenen elragadjam a Földről. 

Jelenlegi állapotában /1963 / elkerülhetetlen, hogy a Föld el ne pusztuljon. Megszámlálha- 
tatlan angyalt tartok készenlétben erre az alkalomra, de azok soha nem mutatkoznak az emberek 
előtt mint más csillag lakói! 


13 


Amikor én tiszta igazságot vezetek a Földre - mert erre nektek nagy szükségetek van - akkor 
erről is adnék az igazságnak megfelelő ismeretet. De most, a vég előtti utolsó időben állandóan óv- 
lak bennetek ellenfelem ámító művészetétől! Az emberek megtévesztésére földi hatásokat, és zava- 
ros gondolati tévedéseket egyformán felhasznál - mert szuggerálhatja őket! Az emberek vakon el- 
hisznek mindent amit eléjük tárnak, amíg csak be nem tölti őket az igazság utáni vágy. Az majd 
megadja nekik az állandó tiszta igazságot. 

Amen. 


B.D.Nr.7601. 1960.5.16. 
KÖZLEKEDÉS A CSILLAGOK KÖZÖTT 


Megszámlálhatatlan csillag köröz a Világmindenségben - és mindegyiknek feladata van. Ki- 
érlelődésre segítik a még éretlen szellemi lényeket. Ilyen értelemben kell gondolni a szavakra: 
"Atyám házában sok lakás van." Mindegyik csillag azokat a lelkeket veszi fel, akiknek az érettségi 
állapota megfelel a csillag feltételeinek. Másképpen: a kiérlelődési lehetőség más-más minden csil- 
lagon, és ennek megfelelően vannak odahelyezve érlelődésre a lelkek. Viszont az életfeltételek is 
mindig mások, mert a maguk fajtáján és minőségén belül a csillagok is mind különböznek egymás- 
tól. De erről az embereknek nem lehet közelebbit adni, mert sok minden érthetetlen lenne nekik. A 
megértésnek bizonyos szellemi ismeret a feltétele. 

De minden lélek számára, azaz minden érettségi foknak megvan a megfelelő csillaga, ahol a 
lelkek feljebb juthatnak - ha jóakarat van bennük. Mert a szabad akarat itt is számításba jön - ki van 
zárva a szellemi kényszer. Habár a mindenkori életfeltételek bizonyos kényszerhelyzetbe hozzák a 
lelket, hogy alkalmazkodjon, mert e nélkül nem tud létezni. A lélek mindenütt felvilágosítást kap, 
hogy mi célból tartózkodik az adott helyen. Ez döntő a felemelkedéséhez, mégis rajtuk múlik, hogy 
elfogadják-e a világosságot. 

A teremtésnek ezek a dolgai mind "az Atya házának lakásai". Egyszer minden szellemi eléri 
azt az érettséget, amikor a földi-anyagi teremtést elcserélheti tisztán szellemi teremtésekkel. De 
ezeket ti a földi szemeitekkel képtelenek vagytok meglátni. A számotokra látható teremtett dolgo- 
kon olyan lények vannak, akiknek még tökéletesedniük kell. A tökéletes lények mindenütt tartóz- 
kodhatnak, a Világosság Birodalmában is, nincs szükségük "látható" világokra. 

De mindezek a látható teremtett világok végtelen távolságban vannak egymástól, és nem el- 
érhetők egymás számára. Ezeknek a világoknak a lakói a maguk világához vannak kötve - ahhoz a 
csillaghoz, amely hordozza őket. Tartózkodási helyüket csak bizonyos érettségi foknál változtat- 
hatják. De ezt sem kedvük szerint, hanem Isten alaptörvénye szerint. Ennek van alárendelve minden 
teremtett világ, valamint az odakerült lelkek. 

Ezért értelmetlen dolog feltételezni, hogy egyes világoknak a lakói kedvük szerint eltávoz- 
zanak a csillagról, és félelem nélkül közlekedhetnének egy másikhoz. Minden csillagon más élet- 
feltétel van, és ezeket kedvük szerint nem kapcsolhatják ki. 

De a végidőben Isten ellenfele kihasználva az emberek hiszékenységét, eljátssza nekik, 
mintha kapcsolatba lehetne lépni más világok lakóival. Azt a látszatot kelti, mintha azok 
jószándékkal kapcsolatba akarnának lépni a Föld lakóival. Az ellenfélnek mindezzel egyetlen célja 
van, amit el akar érni: meghiusítani a régi Föld pusztulásának gondolatát, és ezzel megakadályozni 
az embereket, hogy lelkileg felkészüljenek a végítéletre. 

Az embereket fel kell világosítani, hogy a Föld önmagában egy csillag, amelynek nincs kap- 
csolata más világokkal. Más világokkal csak szellemben lehet kapcsolatot teremteni. 

A Világosság Birodalmának lakóitól szellemi ínségében segítséget kérhet - a lelki jót kérő 
gondolataival. Ezt meg is kapja. De nem tanácsos hívni bármelyik csillag lakóit, akikről nem tudja, 
milyen szellemi fokon állnak, és milyen szellemi segítséget nyújtanak! De a Földön való anyagi se- 
gítségnyújtás szóba sem jöhet - miként azt ellenfelem akarja elhitetni. 

Azokban a napokban, amitől ti emberek féltek - ha egyáltalán hisztek benne - igaz segítséget 
csak Isten képes nyújtani! Ő mindenkinek megadja, aki erre kéri! Valóban, van elég lényem, akik 
akaratom jelét várják, hogy kivitelezhessék. Gondoskodnak az emberekről, amikor eljött rá az óra. 

Isten ellenfele jó talajra talált az emberek hiszékenységében, amelybe sok rossz magot képes 
hinteni. Az emberek hamarabb elfogadják tőle ezeket a tanításokat, mint a tiszta igazságot. Erre 
jellemző az is, hogy mi kel ki a rossz magból. Mert a tévedésekből az ember mindig előnyöket akar 
szerezni magának! Visszautasítja az igazságot, mert ez előnyt nem ígér neki! 

Közel van a vég, és visszavonhatatlanul megérkezik. Hamis minden olyan tanítás, amely ezt 
kérdésessé teszi, vagy olyan kiutat ígér az embernek, amely nem Isten akarata szerint van. Isten 
minden egyes embert - aki hozzá menekül - maga vezet ki a veszélyből. Aki az övéihez tartozik, aki 
reábízza magát - azoknak nem kell félniük a végtől! 

Amen. 


B.D.Nr.83840. 1964.8.16. 
ISMERETLEN REPÜLŐTESTEK 


Simán hazugságnak minősíthettek mindent, amit az ismeretlen repülőtestekről mondanak. 
Ezek nem mások, mint azoknak a gondolati kívánságai, akik ezzel az ellenfél kezeibe adják magu- 
kat. VELEM nincs kapcsolatuk, aki felvilágosíthatnám őket. Túlságosan nagy a világi embereknek 
az arra vonatkozó vágya, hogy a Föld biztosan bekövetkező vége ne legyen igaz. Keresik a kiuta- 
kat, hogy elkerüljék. Mindez a végidő jeleihez tartozik. Más világoktól várják a segítséget, anélkül 
hogy meggondolnák, nincs összeköttetési lehetőség a Föld, és a többi világ lakója között. 

Akik állítólag ezeket az objektumokat látták, bizonyos mértékben az alvilág erőivel léptek 
kapcsolatba. Lebilincselte őket a Sötétség Fejedelmének hatalma - amelyet még birtokol, és a vég- 
időben különösen felhasznál, és feléje fordították minden érzékszervüket. A jelenések formájában 
mutatkozik meg, és végül már a legkisebb részleteket is ábrázolja. Mindez az emberek hozzám való 
viszonyát is jelzi. 

Mélyen hívő emberek nem élnek át ilyen jelenségeket. Számukra a Földről való elragadtatás 
van érvényben. De az nem úgy megy végbe, hogy a megbízottaimat küldeném a Földre, hanem 
MAGAM jövök a felhőben - ahogyan megmondtam nektek! 

Az állítólagos küldöttek - a sötétség erői! A látható csalfa képződmények létrehozásával a 
végidőben nagy hatalmuk van - de azok éppúgy megsemmisülnek, ahogy létrejöttek. Ezeket csak 
azok az emberek láthatják, akik ellenfelem mellé álltak már, vagy irányomban még nem találták 
meg a helyes beállítottságukat. Mert aki velem tart, azt szellemem irányítja, és teljesen biztos, hogy 
én az igazságban vezetem. 

De emberek, mit reméltek az ilyen jelenésektől? Elhiszitek az ugyanakkor médiumi úton ér- 
kező ígéreteket is! Mindezzel jobban mint bármikor a sötétségben éltek! 

Amit látni véltek, az nem általam teremtett látható dolog. Annak a csalóka képei ezek, aki 
kihasználja azoknak a vágyait és kívánságait, akik a végidőkben meg akarják tartani életüket, és az 
ilyen kívánságokkal a hatalmát erősítik. Ama látható objektum lakói mind az ő világából valók, 
akik rövid időre materializálódtak, majd ismét eltünnek. A végidőben az ellenfélnek nagy a hatalma 
- ezt mindig mondtam nektek. A végidő miatt fel is használja ezt a hatalmat, hogy félrevezesse azo- 
kat, akik még nem állnak elég szilárdan mellettem, és könnyű az akaratukat befolyásolni. 

A hozzám tartozók köréből nem kerül ilyen üzenet hozzátok, mert ahova MAGAM SU- 
GÁRZOM A VILÁGOSSÁGOT, oda az ellenfél nem léphet be. 

De aki az ő talaján áll, az állandóan több és több "bizonyosságot" kap, amelyeket azonban 
nem lehet másnak: csak csalásnak, és látszatnak értékelni! 

Tartsátok szavaimhoz magatokat, nem létezik összeköttetés a különféle világok lakói között. 
Amikor a vég bekövetkezik, azt nem tudja megkerülni senki. Vagy én ragadom el eleven testtel, 
vagy az újra-száműzetésnek esik áldozatául. Ehhez pedig valóban nincs szükségem más világokból 
való követekre. Ha így lenne, arról ti is értesülnétek, akik az igazságot a világba viszitek. 

Tartsátok ahhoz magatokat amit mondok, ne engedjétek magatokat megtéveszteni, mert az 
én ellenfelem a ti ellenfeletek is, és a romlásba akar dönteni. De ezt azokkal nem teheti meg, akik 
hűséges odaadásban élnek velem, és akiket az ítélet napján megszabadítok minden bajtól. 

Amen. 

B.D.Nr.6364. 1955.9.25. 
MÁS VILÁGOKBÓL VALÓ LÉNYEK? 


Amikor arról van szó, hogy az én megbízásomból a világosság lényei hatást gyakorolnak 
rátok, hogy a helyes, hozzám vezető úton járni tudjatok, akkor szellemi összeköttetés jön létre. A 
világosság lényei megállás nélkül azon fáradoznak, hogy jó irányba befolyásoljanak benneteket. De 
a sötétség erői is kihasználnak minden alkalmat, hogy eltérítsenek bennetek az igazság útjáról, és 
gondolataitokat megzavarják. Épp az utolsó időben sok minden történik, amit ti emberek nem tud- 
tok magatoknak megmagyarázni. 

Gondoljatok mindig arra, hogy az embereknek minden kényszer nélkül kell a hozzám vezető 
útra lépniük. Részemről soha nem használok hitre kényszerítő jelenségeket, akármilyen nagy szel- 
lemi ínségben van a világ. Arra is gondoljatok, hogy a világosság lényei az én megbízásomból te- 
vékenykednek, soha nem tesznek semmi olyat, ami nem felel meg akaratomnak és bölcsességem- 
nek. Azon munkálkodnak, hogy nektek segítsenek. 

Nem választanak olyan formát, amely kételkedést, zűrzavart, és kérdéses eredményt vált ki 
az emberekben, hanem a legnagyobb tisztasággal nyilatkoznak meg az emberekkel szemben, és 
mindig úgy, hogy mint fényadók felismerhetők legyenek. Azoknál nyilatkoznak meg, akik szellemi 
emelkedésük miatt akarnak kapcsolatot teremteni velem. 

Olyan eszközökhöz sohasem nyúlnának, ami az embereknek megmagyarázhatatlan. A tisz- 
tázatlanságot akarják elűzni, világosságot akarnak adni, nem a sötétséget akarják növelni - mert 
minden természetellenes jelenség ezt terjeszti. 

A világosságból megszámlálhatatlan lény fáradozik szellemi felemelkedéseteken. Meg- 
számlálhatatlan lény dolgozik azon, hogy még a vég bekövetkezte előtt világosságra jussatok. Mert 
a vég visszavonhatatlanul bekövetkezik. Szeretetem és bölcsességem gondol az anyagba lekötött 
szellemi lényekre is! Egyszer azoknak is megváltást kell kapniuk a szilárd formától! 

Ti emberek a szabad akarattal visszaélve belenyúltok a természeti törvényeimbe. Ezzel ma- 
gatok oldjátok ki az utolsó pusztító műveletet. Tervetekről nem mondatok le semmiféle tudós elő- 
relátás miatt! Még akkor sem, ha angyalok jönnének, és akarnának visszatartani bennetek! Ha a 
legkisebb akarati változást észleltem volna nálatok - nem küldtem volna állandóan látnokokat és 
prófétákat a Földre, akik mindig erre a végre utaltak! 

Tehát ezt a terveteket már nem lehet megállítani, a vég visszavonhatatlanul közeledik. Ezért 
a szellemi világ fáradozása csak a léleknek a megnyerésére irányul. Teljesen különböző módon - de 
erre törekszenek a jó és a rossz erők. 

A világosság lényei mindig a szellemet érintik - ezzel szemben a sötétség erői az érzékszer- 
veket. A világosság lényei is különböző módon nyilatkozhatnak meg, de mindig olyan földi közve- 
títókkel dolgoznak, akik szellemi érettségük és felfogásuk révén kapcsolatban állnak a világosság- 
gal, ezáltal közlik a kinyilatkoztatásokat az embertársakkal. 

A sötétség közvetlen megnyilvánulású. Nem válogat, és mindenkit megszólít. A saját embe- 
rei hitet kapnak benne, a többinél meg zűrzavart okoznak. Az isteni erő-megnyilvánulást nem lehet 
bizonyossággal megállapítani. Állandó kérdezgetés, állandó tisztázatlanság figyelhető meg ott, ahol 
a rossz erők dolgoznak. 

Ami felülről jön, aminek az eredete Én vagyok, vagy a megbízásomból tevékeny világosság 
lényei - abból terjed a világosság. Egyedül a világosságon ismerhetitek fel tevékenységemet. De 
akkor már nem lesznek kérdéseitek - hanem tudástok lesz. 

Amen. 


B.D.Nr.8457. 1964.4.3. 
AZ UNIVERZUMNAK EGYEDÜL ISTEN AZ URA 
A közeli végre az is utal, hogy az emberek mindig újabb kísérletekkel akarnak a teremtés 


titkaiba behatolni. De sohasem szellemi úton, amely az egyetlen lehetőség volna, hogy magyaráza- 
tot kaphassanak! Az értelmükkel akarnak mindent kikutatni, ami még rejtve van előttük. Földön kí 

vüli kísérleteket csinálnak, hogy kikutassák mi van ott. Természeti törvényekre keresnek magyará- 
zatot, hogy földi nyereség céljára használhassák. Engem - a Teremtőt és Megtartót, aki az UNI- 
VERZUM URALKODÓJA vagyok - kikapcsolnak. Azt hiszik, önkényes kutatásokat tehetnek a 
Földön kívüli teremtett világokra vonatkozóan. 

Kutatásaikat folytatják, holott soha nem sikerül nekik. Mert soha és semmikor nem történhet 
meg, hogy földi emberek élve tartózkodhatnának más csillagon. De szabad akaratukat meghagytam, 
nem akadályozom meg őket abban, hogy maguktól belássák, mennyire haszontalan a szándékuk. 
Bár ők azt hiszik, belenyúlhatnak a teremtésembe - de elvesztették a mértéket arra vonatkozólag, 
hogy saját értelmüknek hol a határa. 

A szellemi úton szerzett tapasztalatoknak nincs határa. Ebből a léleknek haszna van. Az em- 
berek viszont földi célra keresnek előnyöket, ezért nem járják azt az utat, amelyen igaz ismeretek- 
hez juthatnának. De minden kísérletük kudarcba fullad, és mindig károsan hat arra az emberre, aki 
kísérleti alanynak vállalkozik. 

Az emberek területe mindig a Föld, és az is marad. A többi csillag is önmagába zárt, és min- 
den csillagon a lények alá vannak vetve a természeti törvényeknek, melyeket én adtam minden 
egyes csillagnak, a természeti törvényekből egyet sem tudnak kikapcsolni - és más csillagok lényei- 
vel kapcsolatot teremteni. Minden ilyen kísérletért az életükkel fizetnek, mert hatalmas gőgöt je- 
lent, hogy törvényeimet figyelmen kívül hagyják, amelyek már értelem szerint is visszatarthatnák 
mindenféle kísérletezéstől. 

Ez is a közeli vég jele. A teljes hitetlenséget jelzi. Számukra nincs Isten, nincs Teremtő - 
különben nem mernének teremtésembe zavaró módon belenyúlni. Abban a hitben élnek, hogy létre 
tudnak hozni olyan teremtett dolgokat, amelyek átfutják a világmindenséget. Ezek minden lelki cél 
és ok nélküli halott dolgok. Csak azt tanúsítják, mekkora gőg van a földi emberekben. Minden cso- 
dálatraméltó számításuk ellenére mennyire elsötétült a szellemük! Mert a számításaik mégsem he- 
lyesek - ahogy azt tapasztalni kénytelenek! 

Már minden fennálló természeti törvénybe belenyúlnak, de sohasem az embertársuk áldásá- 
ra, hanem csak testi-lelki károsodására! Mert kísérleteik velejárójaként megváltoztatják az életle- 
hetőségeket! Mert megmérgezik a vizet, a levegőt - tehát a testi életfeltételeket! Mert Istentelen 
tetteikkel a léleknek is nagy kárt okoznak! Mert annyira távol vannak tőlem - Istenüktől és Terem- 
tőjüktől - hogy a lelkük a Földön soha nem tud kiérlelődni! 

Ez a nagy távolság igazolja, hogy a Sátán befolyása határozza meg gondolkodásukat és cse- 
lekedetüket. Csak a sötétség adja nekik ezeket a gondolatokat, ő akar engem kikapcsolni, és az em- 
bereket negatív értelemben befolyásolni. Az olyan kísérletet, hogy Földön kívüli csillagra jusson az 
emberiség, nem áldom meg. 

De azokért az ingadozó lelkekért, akik teljesen még nem adták át magukat ellenfelemnek - 
irgalmat gyakorolok. E nélkül kudarcra lenne ítélve minden kísérletük! 

De minden lélekért küzdök! E lények ha a földi szükség pillanataiban bensőséges imával 
hozzám fordulnak - melléjük állok! Ezért engedek pillanatnyi, látszólagos sikereket. De mindig az- 
zal a céllal, hogy az ingadozók visszataláljanak hozzám, és elálljanak szándékaiktól. Hogy felis- 
merjék hol az erősebb hatalom, akit értelemben soha fel nem foghatnak - de a szívükben megtalál- 
nak! 

Még jó néhány dologról hallotok, és talán csodálkoztok is, mi mindenre képes az ember. De 
tudnotok kell, az ellenfelem adja az erőt ahhoz, amit végbevisznek. 

Hozzám hasonló akar lenni - teremteni akar. Erre maga nem képes, ezért az ember akaratát 
veszi igénybe. Azokat tudja befolyásolni, akiknek kevés, vagy semmi hitük sincs. 

Viszont ezek az utolsó próbálkozásai. Ideje lefutott, és bukását maga idézi elő. Amikor az 
emberek között megteremti a legnagyobb zűrzavart, véget vetek munkálkodásának. Azokból a mű- 
vekből sem marad fenn semmi, amelyeket befolyására készítettek az emberek. 

Minden elmúlik! A Földön visszaállítom a Rendet, hogy továbbra is akaratom szerint, mint 
a szellem iskolája teljesíthesse feladatát. 

Amen. 

B.D.Nr.7886. 1961.5.5. 
ELŐRENYOMULÁS A VILÁGMINDENSÉGBE 


A belőlem és szavaimból áradó erő közli magát a lelketekkel, és általa békére találtok. Ha 
készek vagytok szolgálni nekem, akkor az akaratom teljesítéséhez szükséges erőt is a szívetekbe 
helyezem. Így aztán gond nélkül járhatjátok útjaitokat, és áldásom kísér. Kézen fogva úgy vezetlek 
bennetek, hogy az embertársaitok lelki üdve számára helyes és eredményes. Bízzátok rám magato- 
kat, és én valóban nem okozok csalódást. Ha testetek számára nem is érzékelhető ez az erő, de lel- 
ketek nagy mennyiségben kapja. Érzékeli - és hálás ezért, mert előmozdítja fejlődését. A lélek ér- 
lelődik, szellemével egyesül, az Atyaszellemhez törekszik, és mindig bensőségesebbé válik a kap- 
csolata velem. 

Ha gyermekemet megszólíthatom, akkor jelenlétem is bizonyított. Akkor béke vonul a szí- 
vébe, elveszi minden gondját. A gyermek csak hallgatózzon befele, Atyjának mi a mondanivalója. 
Nagyon sok mondanivalóm van még, mert gyors léptekkel közeledik a vég. Majd olyan dolgokat 
éltek át, hogy kételkedtek bennem és szavaimban. Azt kérdezitek, miért nem használom hatalma- 
mat, amikor az ember arra merészkedik, hogy betörjön a világmindenségbe. De tudjátok meg, ter- 
veiknek határa van, kísérleteiket nem sokáig folytathatják, mert ez is csak az eljövendő végítélet 
elég szándékuk maradéktalan kivitelezéséhez. Ellenfelem kezeibe adták magukat, ő gondolatilag 
állandóan befolyásolja őket, bizonyos erőt is ad nekik. De ez mindig kedvezőtlen hatást gyakorol az 
emberekre és a teremtés egyéb dolgaira, amiket az ellenfél el akar pusztítani. 

A vég idejében vagytok, amelyet az ilyen események még inkább aláhúznak. Az emberek 
szellemi állapota maga vonzza magához az ítéletet. Ellenfelem ki akarja irtani a hitet, a belém, és 
hatalmamba vetett hitet. Elbuktatta azokat az embereket, akik elvesztették Istenhitüket, és magukat 
tekintik a Teremtés urának. Kísérleteikkel erre keresik a bizonyítékokat. De már nem lesz hozzá sok 
idejük, mert a természet törvényeinek felborításával a vég bekövetkeztét maguk gyorsítják fel. Ma- 
guk akarnak az egész Földet érintő, pusztító eljárást elindítani, amelynek hatása minden teremt- 
ményre - ami a földön, a föld alatt, és a föld felett van - kiterjed! Az emberek ezen műve istenelle- 
nes, és ennek megfelelő következményekkel jár. De megengedem, hogy ellenfelem kitombolja ma- 
gát. Viszont az emberek védekezhetnének ellene, nem kellene meghódolni az uralmának. 

Az emberek mindig kapnak rám, és hatalmamra vonatkozó utalásokat. Könnyen elindulhat- 
nának a hozzám vezető úton. Az akaratuk szabad, nem akadályozom tevékenységüket. Hatalmam és 
akaratom azoknak is kinyilvánul, akik felelősek az istenellenes tevékenységekért. Nekik is ismétel- 
ten megmutatkozik, hogy létezik isteni hatalom, amely bebizonyítja, hogy tévesen gondolkodnak. 
Én a test haláláig küzdök minden lélekért, hogy visszatérjen hozzám - de nem kényszerítem rá. 

Ellenfelem sem kényszeríthet senkit. Ezért gyakorol erőteljes hatást az emberek rossz tulaj- 
donságaira, hogy így megnyerje őket szégyenteljes játékainak. Mert azokban az emberekben hatal- 
mas módon megnövekedett az uralmi és érvényesülési vágy. Ezek ellenfelem jellemvonásai. Ez a 
lénye, amit átvisz követőire. De ideje hamarosan lejár, és láthatóan megnyilvánul az én hatalmam 
is. Magamról soha nem adok annyira szembeötlő igazolást, hogy hinni kényszerüljetek. Fontoljátok 
meg, tőletek a szeretet által felébresztett szabad elhatározású hitet kérek. Ekkor megértitek, hogy az 
idők végén éltek, ahol ellenfelem mindaddig szokatlanul dolgozhat, amíg követőivel együtt bilin- 
csekbe nem kerül. 

Amen. 


B.D.Nr.7888. 1961.5.8. 
A VILÁGOSSÁG IGAZI HORDOZÓI 
Szeretném, ha sok világosságot kapnátok ajándékba. Ne legyetek ismételten sötétségbe szo- 
rítva, mert ellenfelem akarja azt, hogy ne találjatok világosságra. A végidőkre nagymértékű kegye- 


lem kiáradást ígértem, nehogy elerőtlenedjetek, és fondorlatos játékainak áldozatul essetek. Mert 
egy angyal álarcában játszik. Vakfényeket gyújt, amely nem ad világosságot, csak elvakítja azok 

szemeit, akik nem ismerik fel. A vele szemben alkalmazott küzdelemben olykor rossz eszközt hasz- 
náltok. Ha becsukjátok a szemeiteket - ahelyett, hogy az igaz fény felé törekednétek. Nem tartjátok 
magatokat szavaimhoz. Pedig szavaim szeretetem látható kifejeződései, eredménnyel használhat- 
nátok ellene, mert ez belőlem való világosság, ami elől menekül! 

Szavaim a szeretetet tanítják. A szeretet pedig életre ébreszti a szellemet. Így mindig bizo- 
nyosak lehettek, ahol a belőlem való szellem megnyilvánulhat, ott felismerhetővé válik a szellemi 
javak egyöntetűsége. 

Hamis próféták lépnek majd utatokba, akik mind belőlem akarnak közölni - és ti nem talál- 
tok összhangra. Ellentmondásokat fedeztek fel. Ekkor bosszankodtok, és néha kételkedtek a szellem 
működésében. Ellenfelem ekkor már megnyerte a játszmáját. A gondolatok összekuszálódnak, az 
emberek elveszítik szellemi biztonságukat, már nem járnak egy irányba, hanem egymással szembe. 
Tehát elsötétült a világosság, azaz nem ismeritek fel fentről jövő szavaimat. 

A valótlanság miatt én háttérbe kerülök. A jámborság kabátkája alatt több tetszést aratott az 
embereknél a valótlanság, mint a komoly kivizsgálás. Csak a szeretet foka dönti el az egyes ember- 
nél, hogy megszabadul-e a tévedésétől, hogy egyáltalán felismeri-e a tévedését, és a legszabadabb 
akarattal az igazság felé fordul!!! 

A világosság a sötétségbe világít, de nem szabad letakarni, világosan kell fénylenie. Ez vi- 
szont mindig az egyes ember akaratától függ. A valóban fényes világosság csak tőlem ered, az Örök 
Világosságtól! 

Kevesen vannak akik a világosságot hordozzák. Kevesen vannak, akiket az igazság utáni 
vágy tölt be, és edényként szolgálnak, amibe az igazság beleömölhet. Olyan emberek, akik ezt a 
világosságot továbbviszik. Akik nem fáradnak el az igazság hirdetésébe, akik azt is felismerik, hogy 
a tévedés hova rejtőzött. Akik ezt a tévedést felfedik, hogy az emberek örülhessenek a sugárzó fé- 
nyességnek - amit egyedül csak az igazság hozhat meg. 

Azt akarom, elterjedjen az igazság. Azt akarom, hogy szavaimat elvezessék az emberekhez, 
és megáldom, aki ezt a szolgálatot szabad akarattal megteszi. Hogy enged beszélni magához, és 
szavaimat kiviszi a világba. Mindenki, aki így akar szolgálni, a szavaimat kapja, és azt képviseli. 
Felismeri, ellenfelem hol nyúl közbe, hogy zűrzavart teremtsen az enyémek között. Azt is felismeri, 
hogy akarja kioltani a belőlem jövő világosságot, hogy akarja elvenni szavaim világító erejét, hogy 
újra sötétség legyen. 

Az igazságra mindig van igazolás. Tőletek emberektől azt az egyet kérem, higgyetek sza- 
vaimnak, amelyek fentről hangzanak hozzátok. Akiben van jóakarat, az ismételten felismeri, hogy 
ezek az én szavaim. Ezek mellett a szavak mellett tartsatok ki. 

Ha szavaim világosságot adtak, ha kérdéseitekre magyarázatot kaptatok, ha Istenetek és Te- 
remtőtök szeretete, bölcsessége, hatalma felismerhető belőle - akkor magatoktól is úgy érzitek, 
hogy Atyátok beszél hozzátok, aki maga szólított meg benneteket. Ekkor töretlenül higgyetek, mert 
a tiszta igazságot úgy vezetem hozzátok, hogy mindenki megértheti. Senkinek sem kell szavaim 
értelmén töprengenie. 

Világosan és érthetően beszélek hozzátok emberekhez, hogy valóban világosságot kapjatok, 
hogy a szellem sötétje eltűnjön. Mert magam vagyok az Örök Világosság, szeretem teremtményei- 
met, és világosságot akarok vinni nekik. Erről egykor szabadon lemondtak. De ennek a világosság- 
nak visszavonhatatlanul újból világítani kell, ha meg akarjátok találni az utat, amely visszavezet az 
Atyai Házba! 

Világosság csak tőlem, az Örök Világosságból indulhat ki. Higgyétek el, igen nagy szüksé- 
getek van rá, már nincs sok idő, ezért Atyátok maga vezeti el hozzátok. De a világosságot enge- 
delmesen el kell fogadnotok, a világosság hordozóit készségesen meg kell hallgatnotok! Tudnotok 
kell, ők maguk a világosságban vannak, ezért teljes felvilágosítást adhatnak. Mind megtaláljátok 
hozzám az utat, ha a világosság hordozói járnak előttetek, és ti engedelmesen követitek őket. 

Amen. 


19 


B.D.Nr.8484. 1963.5.2. 
ANGYALNAK ÁLCÁZOTT DÉMONI ERŐK 


Harcoljatok értem és birodalmamért, minden támadásban helyt kell állnotok, amikor az el- 
lenfél támad. Nem harcoltok egyedül, a seregetek vezére én vagyok. Győzelemre vezetlek benne- 
tek, mert mint a küldötteim, az én erőmmel küzdötök. Nem tud legyőzni bennetek, az én hatalmam 
valóban nagyobb. Csak teljesen át kell adnotok magatokat, hogy a hatalom teljes birtokában legye- 
tek, amikor ellen kell állni neki. 

Semmiképpen sem kell félnetek tőle, akármilyen alakban lép elétek. Sokfajta ruházata van 
amelyben elrejtőzik, és az enyémeket mindig félelembe akarja dönteni. 

Ez nem sikerül neki ott, ahol hozzám fordultok oltalomért. Azt az egyet tudnotok kell, hogy 
én sohasem beszélek kétértelműen - hogy az egyik tőlem ezt, a másik azt a tanítást és magyarázatot 
kapja - hogy tehát két úrnak kell tevékenykedni ott, ahol különféle szellemi tanítások vannak. Én 
minden ember szívét ismerem. Ismerem a beállítottságát. Tulajdonomba veszem azt a szívet, amely 
teljesen reám bízza magát, és az embert az életútján végigkísérem. 

Ha látnátok ellenfelem birodalma mennyire kiterjedt, milyen eszközökkel harcol hogy a vég 
előtt az uralmat megszerezze, akkor már nem csodálkoznátok, hogy annyi sötét erő jelentkezik, és a 
tiszta igazságot a sötétség világa minden módon el akarja tüntetni. Újra és újra csak azt mondha- 
tom: bízzatok bennem! Amennyiben teljesen nekem adjátok magatokat, és hagyjátok, hogy én gon- 
doskodjak rólatok! A látványos sátáni hatások ne tévesszenek meg bennetek! Mert bizonyságot 
adok róla, hogy az én hatalmam nagyobb! Amikor eljön az ideje, visszaszorítom a határai közé. 

Higgyétek el, a Világosság Birodalmából erős kapcsolatok fűződnek a Földhöz, de az el- 
lenfél is különösen erősen dolgozik! Magát a fényből való lénynek álcázza, és ezt azért teheti, mert 
az emberek lelkiállapota ilyen nagy hatalmat ad neki! Nem ismeritek ezeket a démoni erőket, akik a 
végidőben mindent elkövetnek, hogy az embereket romlásba vigyék. Akik hozzám szorosan csatla- 
koznak, azoknak nem kell ezektől az erőktől félniük - ha azok mindent meg is próbálnak, hogy a 
nekem átadott lelkeket nyugtalanítsák. 

A végidőben sok rossz szellem megtestesült, akik mint a pokol küldöttei sok szellemi sze- 
rencsétlenség okozói. Nekik is biztosított a szabad akarat. Ők is megváltottságot kaphatnának az 
örök időkig tartó kínok állapotából - ha földi életükben elfogadnák Jézus Krisztus által megváltásu- 
kat! Ezek démonoktól megszállott lelkek, akiknek elérkezett az idejük, hogy mint emberek testbe 
öltözhessenek. De még teljesen az ellenfél hatása alatt vannak, jó segítői neki. Ellenállásukat felém 
nem adják fel. Bár abba a gondolatban ringatják magukat, hogy a világosságot terjesztik, valójában 
állandóan azt keresik, hogy a világosságot kiolthassák. A legsötétebb sötétségben vannak, amiből 
nem találnak ki. Földi útjukat mégis szabad akaratuk birtokában kell végigjárniuk, amely megvál- 
tást is hozhatna nekik! Ezek a démoni szellemek a minden akaratával hozzám tartozó lelkekkel 
próbálkoznak. De magam leszek mindenkor köztük és az enyémek között - és tőlem irtóznak, me- 
nekülnek a világosságtól! Ezért ne féljetek tőlük. Amíg reám bízzátok magatokat, nem történhet 
veletek semmi rossz, az általam felfokozott erővel minden támadást visszavertek. Nem szabad meg- 
érinteniük benneteket, mert minden szükségben és veszélyben magam védelek, és mert értem tevé- 
kenykedtek, mindenkor biztosak lehettek segítségemben! 

Amen. 


B.D.Nr.8553. 1963.7.9. 
A SZŐLŐMUNKÁSOK KÖTELESSÉGE 


Minden tetszésemre van, aminek szeretet a magyarázata. Ha szeretetben éltek, minden aka- 
ratomnak megfelelő lesz, amit tesztek, vagy amit nem tesztek. De magatok előtt számadást kell ten- 
netek, hogy milyen szándékok mozgatnak, legyen az bármilyen cselekedet. 

Egy embernek akartok használni - vagy általánosan? Segíteni akartok, és meg akarjátok 
őrizni felebarátotokat minden fajta kártól? Világosságot akartok, és magyarázatot adni? Pusztítani, 
nyugtalanítani, az embertársakat megterhelni - vagy a tévedéseket kiigazítani, helyette igazságot 

hozni? Egyszóval: ADNI akartok, vagy KAPNI? Mindezeket át kell gondolni a szeretet tükrében. 
Mert akkor betölt a tudat, hogy amit tesztek, az megfelel akaratomnak. Megérzitek, hogy az én aka- 
ratom a tévedések feltárása. Tőletek az igazság terjesztését követelem, ez a feladat áll az első he- 
lyen! 

Azért vezetem a Földre a teljes igazságot, hogy mint világosság sugározzon a sötétségbe. A 
belőlem induló szellemi javak nem mondanak ellent egymásnak soha. Ha így lenne, nem én lennék 
a forrás, ahonnan a szellemi javak származnak. Téves szellemi érték nem indulhat ki tőlem. Tehát 
nektek ,akik tőlem a tiszta igazságot kaptátok, ezeket a tévedéseket világosan fel kell ismernetek! 
Ezután - ügyelve arra, hogy a szeretet parancsát meg ne sértsétek - fel kell tárni a tévedést. Vigyáz- 
va, hogy meg ne sértsétek azokat, akik tévedésben éltek! Amikor magasból érkező szavaimmal a 
téves szellemi értékeiket megcáfoljátok - amelyeket ők eddig is tőlem eredőnek hittek - jóakarattal 
felismerhetik, ki az aki általatok beszél hozzájuk. Mert a tévedést mindig feltárom, hogy felismer- 
hető legyen. Ezt olyan edényen keresztül tehetem meg, aki alkalmas a belőlem induló szellemi 
áramlat felvételére. 

Bár mindenki jogot formálhat arra, hogy "Isten felvevő edénye" legyen, de csak aki komoly 
szeretettel vizsgál, az ismeri fel hangomat, és nem esik nehezére, hogy helyesen ítéljen. A tévedést 
oly módon fedem fel, ahogyan csak az teheti, aki valóban tudással bír. 

Ennek ellenére szükséges hozzá a tévedésben élő ember jóindulatú akarata, hogy a hango- 
mat a másik emberben felismerje. Ahol hiányzik ez az akarat, a legvilágosabb magyarázatot sem 
értik meg. Ez az ember minden magyarázat és utalás ellenére tévedésekben marad. 

Az az egy biztos, az általam adott oktatás mindig felismerhetővé teszi, hogy ki az, aki adta. 
Formában és tartalomban tökéletességet bizonyít. Felismerhető ki az, aki az olyan problémákat, 
amelyeket értelem szerint megmagyarázni nem lehet, mindig tisztán, jól érthetően megoldja. A tu- 
datlanság, a szellemi hiányosság az embereket vakká teszi. Felismerhetitek rajtuk az olyan erők 
hatását, amelyek nincsenek még abban a tökéletességben, hogy az én megbízásomból szellemi ja- 
vakat vezessenek a Földre. 

Amikor az ember a maga "gőgjében" nem ismeri fel az ilyen hiányosságait, akkor a köve- 
teimen keresztül adott tiszta igazság sem ad neki saját világosságot. Hiányzik belőle a belső alázat, 
amely garantálja az örök igazságok megértését. Mindig ellenállásba ütköztök ott, ahol az ellenfelem 
megerősödött a tévedések által. Az emberek nem képesek lemondani a tévedésekről abban a szilárd 
meggyőződésben, hogy azok tőlem való közlések. Én minden embernek meghagyom a szabad aka- 
ratát. Majd ismételten megérintem, és figyelmeztetem, induljon keresésre. De akkor is a maga aka- 
rata a döntő. 

Amen. 


B.D.Nr.6417. 1955.12.4. 
ELÉRTÉTEK A SZELLEMI MÉLYPONTOT 


Ezen a Földön már nem változnak meg az emberek, mert testileg-lelkileg átadták magukat a 
világnak - és ezzel annak is, aki ennek a világnak a Fejedelme. Haszontalan minden próbálkozás. 
Kevesen még különválnak a tömegtől, és felismerik tulajdonképpeni rendeltetésüket - de legtöbbjé- 
re nem gyakorol hatást semmi sem. Akármi is történik velük, ezt mindig csak a világ szemeivel 
szemlélik - de soha nem látják a szellemi okát, és nem is fogadják el. Így hát nem változnak meg 
sem a gondolkodásban, sem a cselekvésbe. Ezáltal teljesen haszontalanná lett földi életük, és ezért 
kell befejezni. Az emberek hamarabb megértek a pusztulásra. A szellemi mélypontot az emberiség 
már korábban elérte, mint ahogy a vég napjai bekövetkeztek volna. A vég napja örök idők óta meg 
lett állapítva, és a meghatározott időben be is következik. Ennek ellenére az utolsó napig megteszek 
mindent eme kevesek miatt, akik még röviddel a vég előtt Isten mellett döntenek. Ezek miatt a vég 
napjai mintegy későbbre lettek helyezve. Nagyon kemény a küzdelem ezekért az utolsókért, kitar- 
tást követel - de nem reménytelen! 

Minden egyes lélek kedves nekem. Ezért mindent megteszek, hogy még a vég előtt meg- 
nyerjem őket. Ezért ti, a Földön lévő szolgáim is buzgók legyetek, mindig arra gondoljatok, hogy a 

lélek akivel találkoztok, az egyike az utolsóknak, akiknek megmentése Istent arra indította, hogy a 
vég bekövetkeztét elhalassza, míg a mentési munka nem sikerült. Ezért szőlőskerti munkátokba ne 
fáradjatok bele! Tudnotok kell, minden egyes lélek Isten szívügye, türelemre és hosszan tűrésre in- 
dítja, mert szereti őket! 

Az utolsó napokban mindig nyíltabban meglátjátok a hitetlenséget. Az a látszat ébred ben- 
netek, mintha a Földet csak ördögök laknák. Az Isten Országáért végzett munka pedig olybá tűnik, 
mintha gyengeelméjű emberek játszadoznának. Ennek ellenére buzgón csináljátok, mert nem marad 
áldás nélkül. Még azok az emberek is, akik eközben behívót kapnak a túlvilágra, a Földön tevé- 
kenykedő szolgáim által gyorsabban jutnak világosságra. Buzgóságuk által a hozzájuk közelálló 
földi emberek felfogásának megváltoztatását segítik. 

Nagyon kevés azoknak a száma, akiket még meg lehet nyerni. Mégis, miattuk is elhúzódik a 
vég. Eközben Isten ellenfelének tevékenysége egészen nyíltan napvilágra kerül. Már nem talál az 
embereknél ellenállásra. Mindenki hallgat rá, engedik hogy a világ fogságába jussanak. Az pedig az 
ő birodalma. Valóban nagy az aratása, de a maga számára ez nem lesz előny, mert mindenkit elve- 
szít akit a magáénak hisz, amikor az Új Föld létrejön. Minden alattvalója kikerül a hatalmából, és 
újra száműzetésbe jut. Ez jelentősen meggyengíti hatalmát, és maga is hosszú időre bilincsekbe ke- 
rül. 

Most még fenn áll a magasban, és győzelmet ünnepel az általa mélybe húzott emberek felett. 
De nem lesz győztes, a Föld pusztulásának végén megtapasztalja, hogy EGY VALAKI erősebb 
nála! Ez az egy ma még időt hagy neki, tevékenységét nem akadályozza, amíg az óra el nem érke- 
zik - ahogyan írva van. De akkor bilincsekbe veri, és vele együtt minden istenellenes követőjét! Ek- 
kor érkezik el a vég a Föld és lakói számára. Békében és üdvösségben új időszak kezdődik az em- 
berek számára, akik mindvégig hűségesek maradtak. 

Amen. 


B.D.Nr.8333. 1962.11.20. 
MEGBÍZATÁS A SZÓ TERJESZTÉSÉRE 


Vigyétek ki szavaimat a világba. Ha ezt a megbízatást adom nektek, akkor bizonyosak le- 
hettek, mindent megteszek, hogy lehetőséget teremtsek ennek kivitelezésére. Életsorsotokat magam 
kormányozom úgy, hogy felszólításomnak eleget tudjatok tenni. Magam határozom meg utatokat, 
amelyen a földi életben jártok. Nem léphet fel ellenetek önkényesen semmi, minden úgy van elren- 
dezve, hogy szavam terjesztését szolgálja. Embertársaitok is úgy keresztezik utjaitokat, hogy a ta- 
lálkozás után lelkük kiérlelődésre jusson - ha akaratuk nem áll ellen. Ha néha úgy is tűnik, nincse- 
nek meg a lehetőségek Országomért dolgozni, én újra és újra lehetőséget teremtek, mert tudom 
mennyire szükséges, hogy az emberek hallják szavaimat, amelyeket fentről közvetlenül hozzátok 
vezetek. 

Ellenfelem buzgón fáradozik azon, hogy tevékenységeteket megakadályozza. Mindent 
megtesz, hogy ne tudjátok feladatotokat teljesíteni. De nem aratja le a győzelmet, mert szavam az a 
fény, amelynek az éjszakában kell világítani. Belőlem érkezik, és benneteket is átvilágít. Ettől a 
fénytől ellenfelem menekül, túl fényesen világít, és ő már nem tudja eloltani. 

Ezért mindenkor hagyatkozzatok segítségemre, amely nem marad el. Művemet nem teszem 
ki veszélynek, újra és újra a Földre küldöm a világosság követeit, akik megbízásomból tevékenyek, 
ha ti nem is ismeritek fel őket. Viszont az emberek akaratát öröktől fogva ismerem. Azt is tudom, 
mikor szükséges engedelmes szolgákat küldeni hozzátok, akik szavaimat terjesztik. Mert ellenfe- 
lemnek sikerült akadályokat gördíteni, vagy befolyásával veszélyeztetni szőlőskertemben a munkát. 

Állandóan beszélek hozzátok akik megnyíltok nekem mint Szellemem felvevő edényei. 
Nem kell félnetek, hogy a kegyelmi áradat majd gyengébben folyik. Amíg ti magatokat nekem át- 
adjátok, addig bennetek és általatok hatni tudok. Akaratom alakítja földi életeteket, amíg szavaim 
terjesztését szolgálja. De embert soha nem kényszerítek hogy szolgáljon, ha annak akarata ellenáll, 
ha ellenfelem befolyásolni tudja. Áldásos munkát csak a szabad akarat tud értem, és Országomért 
végbevinni. Mindig lesznek emberek, akik szabad akarattal ajánlkoznak szolgálatomra. 

A világosság lényei tudnak a földi nagy nyomorúságról, és szabadon jelentkeznek, hogy a 
végidőben leszállnak a Földre, és mint emberek szellemi missziót vállalnak magukra. E! kell terjed- 
nie a belőlem kiinduló szavaknak, mert ez az egyetlen eszköz, ami az emberek lelkét megmenti. 
Egyszerre ad nekik világosságot és erőt. Másrészt közvetlen segítségem szükségessé vált, tehát 
gondoskodom is róla, hogy szavam elterjedjen. Mindent úgy rendezek, hogy az eredményes legyen. 
A megfelelő szolgákat is kiválasztom, akik megbízásomból tevékenykednek. Hatalmam nagy, és 
irántatok való szeretetem elég ok arra, hogy hatalmam kifejezésre is jusson. Ezért éltek át olyan 
dolgokat, amelyek által végtelen szeretetemet akarom kifejezni. Ezért szőlőskerti munkátokat 
gondtalanul folytassátok, magam őrködöm felette, és nem engedem veszélyeztetni szeretetem mű- 
vét. Mert szavaimra szükségük van az embereknek. Tőlem jövő eleven megszólításra van szüksé- 
getek, hogy világosság legyen minden lélekben, akik még sötétségben vándorolnak. 

Amen. 


B.D.Nr.8311. 1962.10.27. 
AZ ELSZABADULT TERMÉSZETI ELEMEK 


Gondom örökké nektek szól, akik távol tartózkodtok tőlem és tiltakoztok, hogy hozzám 
visszatérjetek. Szánalommal nézem az emberiséget, mert semmiféle intézkedést nem tesz, hogy fe- 
lém forduljon - ellenfelemtől pedig elforduljon. Mindig jobban közeledik a Föld pusztulása, és ez 
döntő kihatású lesz a földlakók távolabbi sorsára. Hangom mindig erőteljesebb és figyelmeztetőbb. 
A Földön azért megy át a szenvedés és szükséghelyzetek tömege, hogy az emberek felfogását meg- 
változtassa. De a legtöbbjét mindaddig nem érinti, amíg őt magát nem éri. Igen, mindig erősebb lesz 
az önszeretet, a világ élvezeteivel kártalanítják magukat - alig gondolva a másik szerencsétlen em- 
berre. 

Bár a katasztrófák és szerencsétlenségek szaporodnak, ezt a bajt az ember még saját mester- 
kedéseivel is szaporítja, és a többi embert súlyosan szorongatott helyzetbe juttatja. Elhatalmasodik 
a bűn, és majdnem minden ember felelőtlenül viselkedik embertársával szemben. 

Annyira távol vannak tőlem, hogy szavam alig jut el hozzájuk. Ezzel arra kényszerítenek, 
hogy hangos hangot adjak felülről - hogy így még a természet elemei által is nagy szükségbe jussa- 
nak. Hogy többé ne tehessék embertársukat felelőssé azért, ami rájuk jön, hanem kénytelenek le- 
gyenek elismerni egy hatalom megnyilvánulását, amellyel szemben nem tudnak ellenállást gyako- 
rolni. Igénybe kell vennem ezt a hatalmi eszközt, habár ez sem lesz az amely hitre kényszeríti őket, 
mert majd minden egyéb magyarázatot adnak maguknak ama egy magyarázat helyett, hogy Istenük 
és Teremtőjük szól hozzájuk, hogy meghallgassák. Nagyon gyenge az Egy Istenbe vetett hitük, és a 
pusztulás láttán még ezt a gyenge hitet is elhagyják. Ennek ellenére mégis felhasználom ezt az utol- 
só eszközt, mert lesznek akik általa mégis eltalálnak hozzám. Kényszerű szükségükben megtalálják 
az utat, és lélekben és igazságban küldik felém imájukat. Majd csodálatos módon megmenekülnek, 
de már rólam sem akarnak lemondani, mert segítségem annyira nyilvánvaló volt. De ezt csak azok 
élhetik át, akik engem szellemben és igazságban hívnak magukhoz. 

Földi életüket sokan elveszítik és felcserélik a túlvilági léttel. Nekik lesz lehetőségük, hogy 
odaát is magasabbra jussanak, mert a szellemi világ kapui még nincsenek bezárva. Sok embernek 
jelent nagy kegyelmet, hogy még a vég előtt magamhoz hívom. Valóban - lelkük minőségét isme- 
rem, tudom mennyire lesznek tanulékonyak a túlvilági birodalomban. 

De a túlélőknek itt a Földön még egy olyan időszakuk lesz, amelyet csak segítségemmel, és 
erőm igénybevételével tudnak elviselni. Minden áttekinthetetlen káosz lesz, és az emberek nem 
tudnak úrrá lenni fölötte. Majd ekkor bebizonyosodik, hogy az enyémeket átvezettem minden szük- 
ségen, mert nyilvánvalóvá válik, hogy segítem őket. Így ők is nyújthatnak erőt és vigasztalást má- 
soknak, amennyiben utalnak rám, mint az egyedülire, aki segítséget tud nyújtani, de azt akarja, 
hogy szívük mélyéből kérjék és hívják. 

Ez a közbenyúlásom a vég előtt nagy kegyelmet közvetít. Pedig majd a legtöbb ember kétel- 
kedik szeretetemben - sőt - nyíltan tagadni fogják azt az Istent, aki ilyen szerencsétlenséget enged 
az emberekre. 

Viszont már nincs sok idő a vég bekövetkeztéig, ezért mindent meg kell próbálni, hogy 
megmentsem az embereket az Új Föld teremtményeiben való újra-számüzetéstől. Ez rettenetes sors, 
amit az emberek nem tudnak elképzelni. Meg akarlak tőle menteni benneteket. Ezért mindent meg- 
teszek előtte, ami valami eredményt ígér. Még akkor is, ha kételkednek az eleven Isten munkálko- 
dásában, aki önmaga a szeretet. Nekem egyedül az a fontos, hogy az ember reám gondolva szük- 
séghelyzetében utat találjon hozzám. Hogy szívükben elismerjenek Istenüknek, és ne vesszenek el, 
amikor elszólítom őket. 

Egy korszak közeledik a véghez - és az emberiséget még sok nehéz dolog éri. Amint elérke- 
zik az utolsó nap - ahogyan öröktől való Tervemben le van fektetve - MAGAM JÖVÖK, hogy 
enyéimet elvigyem erről a Földről. 

Amen. 

